मायबोलीवर दिवाळी हा उत्सव आपण साजरा करतो हितगुज दिवाळी अंकाच्या रूपाने. मायबोलीकरांच्या प्रतिभांचे लख्ख दिवे पेटवून मायमराठीच्या अंगणातला एखादा कोपरा उजळविण्याचा हा छोटासा प्रयत्न गेली चौदा वर्षे आपण सातत्याने करत आहोत. मायबोलीची ही अभिरुचिसंपन्न व उज्ज्वल परंपरा कायम राखत एक उत्तम, दर्जेदार व बहुपेडी दिवाळी अंक सादर करण्याचा संपादक मंडळाचा संकल्प आहे. आपण आमच्या या प्रयत्नांना भरभरून साथ द्याल, याची खात्री आहे. ...तर रसिकजनहो, सादर करीत आहोत हितगुज दिवाळी अंक २०१४ची रूपरेषा!!
स्मिताताईंनी एक सुरेख, छोटेखानी लेख लिहून दिला. हा लेख त्यांच्या जीवनदृष्टीशी अतिशय सुसंगत असा होता. सकारात्मकतेनं ओतप्रोत भरलेला. आयुष्याकडे शहाणपणानं बघायला शिकवणारा.
स्मिताताई गेल्या. कर्करोगाशी त्यांची चाललेली झुंज आज संपली. 'चाचा चौधरी', 'साबू', 'पिंकू', 'बिल्लू' निर्माण करणारे कार्टूनिस्ट प्राणही आज कर्करोगामुळे गेले. आपल्या सर्वांच्या आयुष्यात अमर्याद आनंदाची पेरणी करणार्या या दोघांना आदरांजली म्हणून स्मिताताईंचा हा लेख मायबोलीवर प्रसिद्ध करत आहे.
मायबोली परिवारातर्फे श्रीमती स्मिता तळवलकर आणि कार्टूनिस्ट प्राण यांना विनम्र अभिवादन.
गेली तीन वर्षं आपण सातत्यानं मायबोलीवर लेखनस्पर्धा आयोजित करत आलो आहोत. या वर्षीही भरघोस बक्षिसांसह, तुम्हांला लिहितं करण्यासाठी घेऊन येत आहोत - मनोविकास प्रकाशन व मायबोली.कॉम आयोजित लेखनस्पर्धा - २०१४. या स्पर्धेचा कालावधी आहे ५ जून - १४ जुलै, २०१४.
गेल्या दोन वर्षांप्रमाणे यंदाही मायबोलीवर आपण लेखनस्पर्धा आयोजित केली होती. रोहन प्रकाशन हे या स्पर्धेचे प्रायोजक होते. स्पर्धेसाठी एकूण तीन विषय होते व एकूण २८ प्रवेशिका या स्पर्धेत होत्या. ज्येष्ठ संपादक श्री. आनंद आगाशे व सुप्रसिद्ध चित्रपटदिग्दर्शक व लेखक श्री. सुनील सुकथनकर यांनी तिन्ही विषयांसाठी परीक्षक म्हणून काम केलं.
मायबोली शीर्षकगीताचे प्रकाशन ही सर्व मायबोलीकरांसाठी व विशेषत: या गीताच्या निर्मितीशी संबंधित सर्वांसाठी अत्यंत आनंदाची व अभिमानाची गोष्ट आहे. या उपक्रमाच्या सुरुवातीपासून सहभागी असणार्या सर्व मायबोलीकरांचे आणि त्यांच्या कुटूंबियांचे हार्दिक अभिनंदन. या शीर्षकगीताची जी छोटी झलक होती तिला जसा तुम्ही भरभरून प्रतिसाद दिलात तसेच या संपूर्ण गीतालाही तुम्ही आपलेसे कराल अशी आशा आहे.
नेहमीप्रमाणे यावर्षीही आंतरराष्ट्रीय महिला दिनानिमित्त आपल्यापैकी काही मायबोलीकरांनी एकत्र येऊन सामाजिक उपक्रमासाठी मायबोलीवर आवाहन व घोषणा केली. सांगावयास आनंद वाटतो की या उपक्रमाची माहिती वाचून मायबोलीचे सभासद नसलेल्या, किंवा मायबोलीवर केवळ वाचनमात्र येणार्या काहीजणांनीही मदतीचा हात पुढे केला. या उपक्रमातून वेगवेगळ्या सेवाभावी सामाजिक संस्थांना एकूण रुपये २,१८, ५००/- ची मदत देणगी स्वरूपातून देण्यात आली.
लहानपणी शुभंकरोती म्हणताना आपण काही काही स्तोत्रे, श्लोक म्हणत असू. आपल्या ऋषी-मुनींनी तपसाधना करुन अनेक स्तोत्रे, स्तवने सिद्ध केली आहेत. त्यातील काही आपल्या नित्य पठणात असतात तर काही तात्कालीक कारणासाठी उपासना म्हणून म्हटली जातात.


text:
िळतें. यामुळें धातुगत मूल्य व नाण्याचें मूल्य यांमध्यें नेहमी एकवाक्यता असतें. या कारणानें नाणी आटविण्यासंबंधानें विशेष कायदे करावे लागत नाहीत. लोकांस जें सोईचे असेल तें स्वरूप लोक पसंत करतात. गट पाहिजे असल्यास नाणीं अटवावी व नाणीं पाहिजे असल्यास टांकसांळीत गट नेऊन त्यांस नाण्याचें रूप द्यावें. या पध्दतीमुळें एक प्रकारची नैसर्गिकता व कृत्रिम युवत्यांता अभाव ही या पध्दतीत साध्य होतात. ही मुख्य धातु सोनें असल्यास सुवर्णकपध्दति व रूपें चलन असल्यास रौप्यैकचलनपध्दति अशी नांवें द्यावी लागतात.
या पध्दतीचा एक फायदा असा आहे की द्विचलनपध्दतीमध्यें जी अनेक नियंत्रणे व दोनहि धातूंचे प्रमाण ठराविक रहाण्याविषयीं प्रयत्न करावे लागतात तीं या पद्धतीत अनवश्यक असतात. खुली टांकसाळ ठेविली म्हणजे इतर कोणत्याहि गोष्टीकडे सरकारास लक्ष द्यावें लागत नाही.
द्विचलनपद्धतींत सोनें व रूपें या दोनहि धातूंची नाणी कायदेशीर चलन असतात व दोनहि नाण्यांकरिता टांकसाळ खुली असते. अर्थात् त्या नाण्यांत असणारें धातूचें प्रमाण व दोन नाण्यांमधील गुणोत्तर ही कायद्यानें ठरवावी लागतात. उदा. अमुक सोनें दिल्यास सॉव्हरिन व अमुक चांदी दिल्यास रूपया अशी नाणी पाडून दिल्यास, व सॉव्हरिन = १५ रूपये असें ठरवून टाकल्यास हिंदुस्थानांत द्विचलनपध्दति होईल या पध्दतीची विशेष खुबी अशी आहे की या नाण्यांपैकी कोणतें द्यावयाचें हें ऋणकोच्या इच्छेवर सोंपविलेलें असतें. त्यामुळें ज्या धातूची नाणी पाडून घेणें फायदेशीर असतें त्या धातूंची नाणी सर्वच लोक पसंत करतात. याचा परिणाम स्वाभाविक असा होतो की, दोहोंपैकी जी धातु तात्पुरती स्वस्त असते तिची नाणी चलनांत येऊन दुसर्‍या धातूची नाणी ग्रेशँमच्या सिध्दांताप्रमाणें आटविली जातात किंवा बाहेरच्या देशांत जातात. कल्पना करा की, पौडाचा व रूपयाचा भाव ठरविल्यानंतर बाजारांत सोनें स्वस्त झालें; अर्थात् १५ पेक्षां कमी रूपये देऊन पौंडांत जितकें सोनें असतें तितकें मिळूं शकतें. असें दिसून येतांच प्रत्येक व्यापारी व बँक रुपये देऊन सोनें खरेदी करून त्याचे पौंड टाकसाळीतून घेऊन पौंडात आपलें देणें देऊं लागेल. उलटपक्षी चांदी स्वस्त झाल्यास प्रत्येकजण रूपये पाडून घेईल. एका पौंडास १६ रूपयांत जी चांदी असतें ती मिळाल्यास तेवढ्या चांदीचें सोळा रूपये पाडून मिळतील व त्यांपैकी पंधरा रूपये धनकोस देऊन एक रूपयाचा फायदा ऋणकोस होईल. अशा रीतीनें तत्वत: द्विचलनपध्दति असून प्रत्यक्ष अमलांत दोन एकचलनपध्दतीचें रहाटगाडगें सुरू होईल. कांही दिवस रूप्याचीं नाणी आटविली जातील व कांही दिवस सोन्याची नाणी आटविली जातील. देशांमध्ये सोनें व रूपें यांमध्यें कोणतेंहि गुणोत्तर ठरविणें सरकारच्या हातांत असतें; परंतु सर्व जगांतील या दोहोंतील गुणोत्तर ठरविणे हें एका देशांतील राजसत्तेच्या कक्षेच्या बाहेर आहे.
सोळाव्या शतकाच्या अखेरपर्यंत बहुतेक देशांत द्विचलनपध्दति अमलांत होती परंतु इंग्लडनें एकचलनपध्दतीचा स्वीकार केल्यापासून एकचलनपध्दतीकडे राष्ट्राचा कल जास्त होऊं लागला, फ्रान्सनें मात्र ही पध्दति अमलांत आणण्याची पराकाष्ठा केली. १८०३ साली नेपोलियननें द्विचलनपध्दतीचा आश्रय केला. परंतु नवीन सोन्याच्या खाणीचा शोध लागल्यापासून सोन्याची पैदास जास्त होऊं लागली व फ्रान्समधून रूपें नाहीसें होऊं लागलें.
१८५६ त फ्रान्स, बेल्जम स्वित्झर्लड, इटली व ग्रीस या राष्ट्रांनी ' लॅटिन युनियन ' नांवाचा संघ स्थापन केला व द्विचलनपध्दति कायम ठेवण्याचा निश्चय केला. नंतर १८७१ साली जर्मनीनें सुवर्णेकचलनपध्दतीचा स्वीकार केला. १८७२ मध्यें नॉर्वे, स्वीडन व डेनमार्क यांनीहि एकचलन पध्दति अमलांत आणिली. त्यामुळें या चार देशांतील सर्व रूपें 'लॅटिन युनियन' मध्यें येऊन तेथील सर्वच नाणें रूप्याचें होण्याची भीति वाटूं लागली. तिचा परिहार करण्याकरितां ' लॅटिन युनियन ' नें रूप्याची खुली टाकंसाळ बंद केलीय १८७६ मध्यें युनायटेड स्टेट्सनें द्विचलनपध्दतीस शक्य तितकी मदत केली. १८७२, १८८१, १८९२, १८९७ या सालांत सर्व राष्ट्रांच्या चलनावर परिषदा भरल्या; परंतु इंग्लड व जर्मनी यांचा विरोध असल्यामुळें द्विचलनपध्दति स्वीकारणें इतर राष्ट्रांस सोईच

config: mr


text: तुम्हांला नखं खाण्याची/ कुरतडण्याची सवय आहे मग हे नक्कीच वाचा


text:
1,480 | NWT0659599 | 108/206/166 | विवसने निशा | विवसने कृष्णा | 26 | जी |
| 1,481 | NWT0687905 | 108/206/167 | विवसने प्रियका | विवसने संजय | - | जी |
| 1,482 | NWT0687830 | 108/206/168 | विवसने विकी | विवसने संजय | - | पु |
| 1,483 | NWT9994658 | 108/206/169 | डांडूसे कविता रेखा | डांडूसे रेखा | 99 | जी |
| 1,484 | NWT0619833 | 108/206/170 | फन-निदित्त अमर एंथनी | फन-निदित्त एंथनी | - | पु |
| 1,485 | NWT9994435 | 108/206/171 | हडकट लक्ष्मी | हडकट विवेक | - | जी |
| 1,486 | NWT0687921 | 108/206/172 | हिवराके वेन्दना | हिवराके मोनिका | - | पु |
| 1,487 | NWT0659623 | 108/206/173 | हिवराके देविदास | हिवराके देविदास | - | जी |
| 1,488 | NWT0687889 | 108/206/174 | हिवराके अजन्ती | हिवराके देविदास | - | जी |
| 1,489 | NWT0659532 | 108/206/175 | जाधव संजीवी | जोगराज मनीषा | 20 | जी |
| 1,490 | NWT0687962 | 108/206/176 | जोगराज संतोष | जोगराज मनीषा | 20 | जी |
| 1,491 | NWT9993999 | 108/206/177 | खराल मित्रिंद्र दामोदर | खराल दामोदर | - | पु |
| 1,492 | NWT0687822 | 108/206/178 | मगरे विनोद | निकक्जे रोहिणी | 22 | पु |
| 1,493 | NWT0687970 | 108/206/179 | निकक्जे नितिन | निकक्जे नितिन | 22 | जी |
| 1,494 | NWT0687996 | 108/206/180 | पाखरे वंदना | पाखरे सचिन | - | जी |
* DELETED - पुरुषगौंसुरास गमललेले मतदार *
पृष्ठ 62
| नंबर | मतदाराचे पूर्ण नाव | नवीन वर्धिलेल्या नाव | घर क्रमांक | वय | तिंग |
|------|------------------|-----------------|------------|-----|-----|
| 1,495 | NWT9916313 | 108/206/181 | Photo Available | - | पु. |
| 1,496 | NWT0687855 | 108/206/182 | Photo Available | - | पु. |
| 1,497 | NWT0659557 | 108/206/183 | Photo Available | - | जी |
| 1,498 | NWT9895004 | 108/206/184 | Photo Available | - | पु. |
| 1,499 | NWT9848904 | 108/206/185 | Photo Available | - | पु. |
| 1,500 | NWT9835976 | 108/206/186 | Photo Available | - | जी |
| 1,501 | NWT9840638 | 108/206/187 | Photo Available | - | पु. |
| 1,502 | NWT9912775 | 108/206/188 | Photo Available | - | पु. |
| 1,503 | NWT9840711 | 108/206/189 | Photo Available | - | जी |
| 1,504 | NWT9907593 | 108/206/190 | Photo Available | - | पु. |
| 1,505 | NWT9907684 | 108/206/191 | Photo Available | - | पु. |
| 1,506 | NWT9907536 | 108/206/192 | Photo Available | - | जी |
| 1,507 | NWT9912791 | 108/206/193 | Photo Available | - | पु. |
| 1,508 | NWT9907650 | 108/206/194 | Photo Available | - | पु. |
| 1,509 | NWT9840620 | 108/206/195 | Photo Available | - | पु. |
| 1,510 | NWT9912957 | 108/206/196 | Photo Available | - | पु. |
| 1,511 | NWT9840794 | 108/206/197 | Photo Available | - | पु. |
| 1,512 | NWT9907676 | 108/206/198 | Photo Available | - | पु. |
| 1,513 | NWT9912908 | 108/206/199 | Photo Available | - | जी |
| 1,514 | NWT9907494 | 108/206/200 | Photo Available | - | जी |
| 1,515 | NWT9912858 | 108/206/201 | Photo Available | - | जी |
| 1,516 | NWT9912973 | 108/206/202 | Photo Available | - | जी |
| 1,517 | NWT9912981 | 108/206/203 | Photo Available | - | जी |
| 1,518 | NWT8995979 | 108/206/204 | Photo Available | - | जी |
| 1,519 | NWT8995987 | 108/206/205 | Photo Available | - | जी |
| 1,520 | NWT9814104 | 108/206/206 | Photo Available | - | जी |
| 1,521 | NWT9878703 | 108/206/207 | Photo Available | - | जी |
| 1,522 | NWT9867920 | 108/206/208 | Photo Available | - | जी |
| 1,523 | NWT8625923 | 108/206/209 | Photo Available | - | जी |
| 1,524 | NWT8625980 | 108/206/210 | Photo Available | - | पु. |
* DELETED - पुरवणीयुसार यमकलेले मतदार
पृष्ठ 63
| No. | Registration Number | Date | Description |
|-----|---------------------|------|-------------|
| 1,525 | NWT9878729 | 108/206/211 | Matadar Name: वाघारे प्रभावी धोंडीबा |
| 1,526 | NWT0686824 | 108/206/212 | Matadar Name: शेगावकर श्रीकृष्ण |
| 1,527 | NWT8625667 | 108/206/213 | Matadar Name: वारे कोलाईड भगवान |
| 1,528 | NWT9835968 | 108/206/214 | Matadar Name: हिवराळे सुमित्र अंबादस |
| 1,529 | NWT0687871 | 108/206/215 | Matadar Name: साबके आनकास |
| 1,530 | NWT0659805 | 108/206/216 | Matadar Name: साबके बदना |
| 1,531 | NWT0659565 | 108/206/217 | Matadar Name: साबके उजला |
| 1,532 | NWT8625907 | 108/206/218 | Matadar Name: जोशेकर रम्मी मंगेश |
| 1,533 | NWT8625956 | 108/206/219 | Matadar Name: फुलकरणी विवेक |
| 1,534 | NWT8625972 | 108/206/220 | Matadar Name: फुलकरणी सदाविवार |
| 1,535 | NWT8625964 | 108/206/221 | Matadar Name: फुलकरणी किशोर सताविव |
| 1,536 | NWT8625949 | 108/206/222 | Matadar Name: फुलकरणी आशिष किशोर |
| 1,537 |

dataset: HuggingFaceFW/finepdfs


text:
जेम्स पहिला (जून १९, इ.स. १५६६ - मार्च २७, इ.स. १६२५) हा इंग्लंड, आयर्लंड व स्कॉटलंडचा राजा होता. त्याने जेम्स पहिला या नावाने इंग्लंड आणि आयर्लंडवर व जेम्स चौथा या नावाने इ.स. १५६७ पासून स्कॉटलंडवर राज्य केले.
इंग्लंडचे राजे
इ.स. १५६६ मधील जन्म
इ.स. १६२५ मधील मृत्यू

dataset: wikimedia/wikipedia


text:
महत्त्वाच्या घटना आणि घडामोडी
जन्म
मृत्यू
 ऑगस्ट २३ - अबु बकर, अरब खलीफा.
शोध
निर्मिती
समाप्ती
इ.स. ६३४
इ.स.च्या ६३० च्या दशकातील वर्षे
इ.स.च्या ७ व्या शतकातील वर्षे
इ.स.च्या १ ल्या सहस्रकातील वर्षे


text:
ाऱ्या असंतोषाला, डोके वर काढणाऱ्या जनसंघर्षांना तोंड देणे गरजेचे बनते आहे. सध्याच्या राज्यकारभाराच्या अरिष्टातून (गव्हर्नन्स क्रायसिस) मार्ग काढण्यासाठी बहुराष्ट्रीय भांडवलाच्या नेतृत्वाखालील 'विकास' आणि 'राज्यकारभार' घडवण्याला हातभार लावणाऱ्या 'यंत्रणे'ची गरज आहे. अशी 'यंत्रणा' जिच्याजवळ ना आमूलाग्र वेगळे समग्र
'समाजस्वप्न' असेल, ना धोरणव्यूह, ना संघटित भौतिक यंत्रणा, जी प्रचलित व्यवस्थेला राजकीय-सामाजिक आह्वान उभे करू शकण्याचा धोकादेखील नसेल ! जागोजागी विखुरलेल्या अशा 'यंत्रणां'चे अप्रत्यक्ष, विविध मार्गांनी, बाजारपेठेद्वारे आणि भांडवलाच्या हाताशी असलेल्या यंत्रणांच्या आधारे व आडून सुसूत्रीकरण तर साधत राहता येईल, पण दिसताना तर चित्र "विकेंद्रित', 'वैविध्यपूर्ण', 'स्थानिक', 'लोकसहभागावर आधारित' विकासाचे आणि राज्यकारभाराचे असेल! अराजकसदृश भासणाऱ्या परिस्थितीतील सर्वाधिक सुसंघटित सामाजिक शक्ती म्हणून बहुराष्ट्रीय-मक्तेदारी भांडवल सर्वाधिक फायदा तर मिळवत राहील पण परिस्थिती पूर्ण हाताबाहेर जाणार नाही इतपत 'विखुरलेली' 'उत्पादित संमतीच्या' आधारे (मॅन्युफॅक्चर्ड कन्सेन्ट) चालणारी आणि 'व्यवस्थापनसदृश' यंत्रणाही कार्यरत राहील. सारे कसे 'मुक्त' वा 'स्वनियंत्रित' बाजारपेठेच्या भांडवली स्वप्नरंजनाशी सुसंगत!
गेल्या ३० वर्षांमध्ये विस्तारलेल्या स्वयंसेवी क्षेत्राचा अर्थ या पार्श्वभूमीवरच लावला पाहिजे. बहुराष्ट्रीय-मक्तेदारी भांडवल, नवसाम्राज्यवादी जागतिक चौकट, आंतरराष्ट्रीय वित्तव्यापार संस्था, 'अर्थसहाय्य' उद्योग, त्याच्याशी जोडलेल्या 'प्रायोजित', 'कार्पोरेट' आणि तथाकथित "विचारसरणीमुक्त' वा 'निखळ मानवतावादी' स्वयंसेवी संस्था आणि राष्ट्र-राज्ये या साऱ्यांचे परस्परांशी असलेले आंतरिक, जिव्हाळ्याचे, पाठिंब्याचे, दबावाचे आणि मर्यादित घासाघिशीचे (संघर्षाचे म्हणावे का हा प्रश्नच आहे!) संबंध हा नव्या रचनेचा गाभा बनू पाहतो आहे. राष्ट्र-राज्याचे उदाहरण घेतले तरी असे दिसेल की एकीकडे ते नवउदारमतवादी जागतिकीकरणाच्या सुविधाकाराची (षरलळश्रळीसी) भूमिका पार पाडते, दुसरीकडे ते समाजकल्याणकारी भूमिकेतून अंग काढून घेते ("Withdrawal of State') आणि तिसरीकडे ते स्वयंसेवी संस्थांना प्रोत्साहन देते. (भारतात हे सातव्या पंचवार्षिक योजनेपासून अगदी स्पष्टपणे दिसू लागले.
भारतातील स्वयंसेवी संस्थांच्या कर्मचाऱ्यांची संख्या ही केंद्र सरकारच्या कर्मचारी संख्येपेक्षा जास्त आहे असे एका अर्थतज्ज्ञाने म्हटले आहे. बांगलादेशातील स्वयंसेवी संस्थांची संख्या २२,००० हून अधिक आहे आणि इठअउ ही स्वयंसेवी संस्था त्या देशातील सरकारच्या एखाद्या मंत्री-खात्याच्या ताकदीची आहे. कधी कधी असे म्हटले गेले आहे की आंतरराष्ट्रीय 'शक्तीं'नी ठरवले तर त्यांना बांगलादेशच्या सरकारला बाजूला ठेवून संपूर्ण देशाचा कारभार या स्वयंसेवी संस्थांच्या माध्यमातून सहज चालवता येईल! संपूर्ण लॅटिन अमेरिका, आफ्रिका व आशिया खंडांत अशा संस्था मोठ्या प्रमाणावर आहेत.
जगातील काही मोठ्या स्वयंसेवी संस्था त्यांना मिळणाऱ्या निधीच्या निम्म्याहून अधिक, कधी कधी इतका पैसा स्वतःच्या आस्थापनेवर खर्च करतात आणि केवळ १८ ते ४१ टक्के कार्यक्रमांवर/उद्दिष्टांवर खर्च करतात अशी उदाहरणे आढळली आहेत. पंचतारांकित हॉटेल्सपासून तशाच कार्यालयांपर्यंत, महागड्या विदेशी वस्तू व तज्ज्ञ आयात करण्यापर्यंत आणि कागदी घोडे नाचवण्यापासून चंगळवादी चर्चासत्रांपर्यंत सर्व बाबतीत बऱ्याच संस्था 'कार्पोरेट संस्कृती'चे प्रत्यंतर देतात. लातूरच्या भूकंपसहाय्यकार्यापासून आफ्रिकेतील दुष्काळातील उपासमारीपर्यंत थेट भ्रष्टाचारात गुंतलेल्या 'स्वयंसेवींची उदाहरणे ही अपवादात्मक नव्हे तर 'सार्वत्रिक' आहेत. (याला अपवाद असणाऱ्या संस्था या अपवादच आहेत. पण त्यांच्याकडे पाहून सर्वसाधारण स्वयंसेवींना प्रमाणपत्र देणे ही आत्मवंचना ठरेल!) समाजनिर्मित स्रोतांचा असा 'विनियोग' करणाऱ्या या संस्था शासकीय नोकरशाहीच्या बांडगुळी पैलूचेच प्रत्यंतर देत असतात.
प्रचलित शासन-यंत्रणा या मोठ्या नोकरशाह्या असतील तर बहुतांश स्वयंसेवी या छोट्या नोकरशाह्या असतात. जनसमूहांच्या गरजा त्या स्वतःच निश्चित करतात. त्यात लोकसहभागाची काही त

dataset: uonlp/CulturaX


text:
ओढवलेले बेकारीचे संकट आणि काही प्रमाणामध्ये दिवाळखोरीचे संकट या सगळ्यांना तोंड देण्याकरिता नवीन सरकार काय औषधी शोधून काढते, यासंबंधी उत्सुकता होतीच. दुसळ्या बाजूला २००१ सालच्या निवडणुका संपुआने जिंकल्या, त्या 'आम आदमी'च्या घोषणेने जिंकल्या. मंदीच्या लाटेवर आम आदमीचे भरले करण्याचा कार्यक्रम घेतला, तर त्यामुळे सर्व अर्थव्यवस्थेमध्ये मुबलुक प्रमाणात पैसा सोडला जाईल आणि त्यामुळे बाजारपेटमध्ये गिन्हाकी वस्तूंची मागणी वाढून, मंदीची लाट थोपवायला काही प्रमाणात मदत होईल असा निवडणुकीतील संपुआच्या प्रचारकांचा आग्रह होता.
प्रणवदांच्या अर्थसंकल्पामध्ये अर्थातच मतदारांचे उत्तराई होण्याकरिता 'आम आदमी'च्या भल्याच्या कार्यक्रमांची लयलूट आहेच आहे. राष्ट्रीय ग्रामीण रोजगार हमी योजना असो, इंदिरा आवास योजना असो, रस्ते बांधणी योजना असो, आरोग्य योजना असो – त्यासाठी मोठ्या प्रमाणावर पैसा सामान्य माणसाच्या...
नावाने खर्च करावयाचा या अर्थसंकल्पात दाखविण्यात आला आहे.
अशा तन्हेचे कार्यक्रम हाती घेतले, विशेषतः रोजगार हमीसारखे कार्यक्रम हाती घेतले, तर त्यामुळे मंदीची लाट शोपविण्यास मदत होते, हा १९३० सालच्या मंदीच्या वेळचा अनुभव आहे.
परंतु हिंदुस्थानातील परिस्थिती खूपच वेगवेगळी आहे. येथे सर्वसामान्य माणसाच्या नावाने खर्च करण्यासाठी जिजोरीतून काढलेला पैसा सामान्य माणसाच्या हाती न जाता, तो प्रामुख्याने नोकरशहांच्या हाती जातो आणि त्यामुळे ग्राहकाच्या बाजारपेठेमध्ये उतरणाऱ्या ग्राहकाच्या हाती फारच थोडा पैसा प्रत्यक्ष येतो. कै. राजीव गांधी पंतप्रधान असताना त्यांनी उघड केले होते, की दिल्लीच्या खजिन्यातून गरिबाच्या नावाने बाहेर पडलेल्या एक रुपयातील जेमतेम फक्त ३५ पैसेच त्याच्यापर्यंत पोहोचतात. आता तर दिल्लीमध्ये आम आदमीच्या नावाने ६५ रुपये खर्च झाले, तर त्यातील केवळ १ रुपया आम आदमीपर्यंत पोहोचतो. नियोजन आयोगाच्या एका समितीच्या या अभ्यासाच्या आधाराने पाहिले, तर या अर्थसंकल्पात आम आदमीच्या नावाने खर्चासाठी तरतूद केलेला हा पैसा म्हणजे केवळ नोकरशहीला खुश करण्यासाठी केलेली व्यवस्था आहे असेच म्हणायला पाहिजे.
अर्थसंकल्पाच्या दोन दिवस आधीपर्यंत सान्या हिंदुस्थानात पावसाचा तुटवडा होता. आज मुंबईत तरी पाऊस चालू झाला आहे, महाराष्ट्रात सर्वदूर पाऊस पडत आहे; पण एवढ्यातच वितमंत्रांनी अर्थसंकल्पाच्या दोन दिवस आधी शेतकळ्यांची आणि सान्या देशाची जी काही मानसिक स्थिती झाली होती, तिचा विसर पडू देणे योग्य झाले नाही. वितमंत्रांनी याबाबतीत संपूर्ण काणाडोळा केला आहे.
जागतिक उष्णतामान वाढते आहे, हवामानात बदल होतो आहे. त्यामुळे पावसाळा यंदा गेल्या वर्षपिकाही उशिरा चालू झाला; पुढच्या वर्षां, कदाचित, याहीपेक्षा आणखी उशिरा चालू होईल आणि जेव्हा पावसाळा चालू होईल तेव्हा ४९ अंशांच्या पलीकडेसुद्धा तापमान गेलेले असेल. नेहमीच्या ऋतुचक्राप्रमाणे जून महिन्यात जेव्हा पाऊस येतो तेव्हा जमिनीला फूल (वाफसा) येते. म्हणजे, उष्णतामान आणि पाऊस यांचे एक विशेष मिश्रण देशात वर्षानुवर्ष शेतीला मदत करीत आहे. हवामानातील बदलामुळे ही परिस्थिती बदलली, तर यापूढे आलेल्या पावसामध्येसुद्धा पेरणी करता येईल किंवा नाही याबदल शंकाच आहे.
कसेही झाले तरी एकूण पावसाच्या रूपाने ढगांतून पडलेले पाणी नद्यांतून समुद्रात जाणार, समुद्रातून ढग होऊन पुन्हा पाणी बरसणार या निर्सर्गचक्राच्या पलीकडे जाऊन, काही पाणी आणि त्याचा पुरवठा वाढविण्याची शक्यता नाही.
'अर्थ' तो संगंतो पुन्हा / १५७
आता पाणी काळ्जीपूर्वक वापरण्याचे व नासधूस थंबविण्याचे जास्तीत जास्त कार्यक्रम हाती घेतले पाहिजेत, हे उघड आहे.
शेतकळ्यांच्या दृष्टीने पाहिले, तर पाण्याचा नाश सर्वात जास्त होतो, तो बाष्पीभवनामुळे. कडक ऊन आणि कमी पाऊस अशा परिस्थितीमध्ये 'आकाशाखालील शेती' दिवसेंदिवस अशक्य होत जाईल; त्यामुळे आच्छादित शेतीला आता पर्याय नाही. आच्छादित शेतीतही आता पाटाने पाणी देणे हे शक्य होणार नाही. त्याकरिता ठिकब, तुशार किंवा धुक्याच्या स्वरूपात पिकांना पाणी देणे आवश्यक होईल. या सर्व कार्यक्रमांकरिता फार मोठ्या प्रमाणावर पैसा लगणार आहे. शेतकळ्यांची अपेक्षा अशी होती, की वितमंत्री या सर्व योजनांसाठी आपल्या अर्थ


आज घटनात्मक बंधनामुळे तरी दलितांना कायदेमंडळांत प्रतिनिधित्व आहे . ते संरक्षण काढून घेतल्यानंतर राजकीय पक्ष अशा प्रतिनिधित्वाचे नैतिक बंधन पाळण्याची शक्यता नाही . अशा प्रकारे एक समाजघटक संसदीय प्रणालीतून बाहेर फेकला जाण्याने त्या समाजावर , संसदीय लोकशाहीवर आणि देशाच्या भवितव्यावर होणाऱ्या परिणामांचा विचार व्हायला हवा .
भारतीय राज्यघटनेत अनुसूचित केलेल्या जातींचे राजकीय आरक्षण काढून टाकावे , अशी मागणी सध्या होत आहे . शिक्षण , नोकऱ्या आणि संसद व विधिमंडळांतील प्रतिनिधित्व अशा तीन स्तरांवर आरक्षण दिले जाते . राज्यघटनेच्या मूलभूत हक्कांच्या प्रकरणात कलम १५ ( ३ ), १५ ( ४ ) मध्ये सरकारला आरक्षण देण्याची मुभा देण्यात आली आहे . ते बंधन नाही . कलम १५ ( ३ ) नुसार स्त्रियांसाठी खास सवलती देण्याची मुभा आहे . तथापि , त्यांना सवलती दिलेल्या नाहीत . कलम १५ ( ४ ) मध्ये अनुसूचित जाती , अनुसूचित जमाती आणि सामाजिक शैक्षणिकदृष्ट्या मागासलेले वर्ग यांच्यासाठी सवलती देण्याची मुभा आहे . त्यासाठी घटनेने ३३५ या खास कलमाची तरतूद करून शिक्षण आणि नोकऱ्यांमध्ये आरक्षण दिले आहे . अशीच खास तरतूद करून कलम ३३०द्वारे संसदेत आणि ३३२नुसार विधिमंडळांत प्रतिनिधित्व देण्याची तरतूद केली आहे . शैक्षणिक आणि नोकऱ्यांतील आरक्षणासाठी काळाची मुदत घालून देण्यात आलेली नाही . मात्र राजकीय आरक्षण देताना ते १० वर्षांसाठीच दिल्याने दर १० वर्षांनी त्याची मुदत वाढवली जाते .
या राजकीय आरक्षणाबद्दल आंबेडकरी चळवळीत आक्षेप होते . रिपब्लिकन पक्षाच्या स्थापनेनंतर हे आरक्षण रद्द करावे , यासाठी मोर्चाही काढण्यात आला होता . तेच राजकीय आरक्षण रद्द करावे , असे प्रकाश आंबेडकर म्हणतात . मात्र , नोकऱ्या आणि शिक्षणातील आरक्षण चालू राहावे , असे त्यांचे मत आहे . राज्यांनी स्थानिक स्वराज्य संस्थांत ओबीसी आणि स्त्रियांना दिलेले राजकीय आरक्षण चालू राहावे , संसद , विधिमंडळांतील आदिवासींचे राजकीय आरक्षण चालू ठेवावे ; पण दलितांचे राजकीय आरक्षण रद्द करावे , असे ते म्हणतात . राजकीय आरक्षणामुळे दलितांचे प्रश्न सुटलेले नाहीत . राखीव जागांवर जे उमेदवार निवडून येतात , ते प्रामुख्याने मुख्य प्रवाहातील सवर्णांच्या नेतृत्वाखालील पक्षांतर्फे निवडून येतात . दलित मतदारही दलितांच्या नेतृत्वाखालील पक्षांना गांभीर्याने न घेता इतर राजकीय पक्षांच्या उमेदवारांना मते देतात . दलितेतर उमेदवार दलितांच्या नेतृत्वाखालील पक्षांकडे फारसे येत नाहीत . इतर पक्षांतर्फे निवडून गेलेले दलित उमेदवार त्या - त्या राजकीय पक्षाची भूमिका पार पाडतात . या आरक्षणात हितसंबंध निर्माण झालेला एक वर्ग दलितांत तयार झाला आहे . त्यांचा चळवळीला काडीचाही उपयोग नाही , असे आक्षेप आहेत .
मायावती यांच्या बसपचा अपवाद वगळला तर बरेच लोक हे आक्षेप घेतात . बसपने समाजातील सगळ्या घटकांना बरोबर घेऊन काँग्रेस व भारतीय जनता पक्षासारख्या सवर्णांच्या नेतृत्वाखालील पक्षांवर मात करत सत्ता हस्तगत केली होती . त्यांच्या अशा तक्रारी नाहीत . प्रकाश आंबेडकर हे रिपब्लिकन राजकारणापेक्षा वेगळी वाट चोखाळत होते . त्यांना त्यात काही प्रमाणात यशही आले होते . मात्र ते यश नंतर ते टिकवू शकले नाहीत .
जाती म्हणजे छोटी छोटी राष्ट्रकं असून देशाच्या एकसंधतेत ती अडथळा आणतात , असे प्रकाश म्हणतात . त्यात तथ्य आहे . पण काहींच्या मते दलितांचे राजकीय आरक्षण रद्द केले , तर मतदारसंघांची विभागणी कमी होईल . त्यातून समतेचे वातावरण निर्माण होईल . राष्ट्रभावना , राष्ट्रीय ऐक्य अधिक मजबूत होईल . या समजामुळे दलितेतर समाजातून राजकीय आरक्षण रद्द करण्याबाबत अनुकूलता व्यक्त होत आहे . शिवाय , यातून पुढेमागे शैक्षणिक आणि नोकऱ्यांतील आरक्षण रद्द करण्याच्या प्रक्रियेलाही चालना मिळेल , अशीही आशा काहींना वाटते . यात भाबडेपणा आहे आणि स्वार्थही आहे .
दलितांचे राजकीय आरक्षण रद्द झाले , तर संसद , विधिमंडळातील त्यांचे प्रतिनिधित्व घटण्याची शक्यता आहे . मुस्लिमांना अशा प्रकारचे आरक्षण नसल्याने त्यांना लोकसंख्येच्या प्रमाणाच्या जवळपासही प्रतिनिधित्व मिळत नाही , ही वस्तुस्थिती आहे . उद्या दलितांचे राजकीय आरक्षण रद्द केले , तर त्यांचीही स्थिती तशीच होईल . आज घटनात्मक बंधनामुळे दलितांना कायदेमंडळांत प्रतिनिधित्व आहे . संरक्षण काढ


text:
राग सोहनी हा भारतीय शास्त्रीय संगीतातील एक राग आहे.
सोहनी
अत्यंत छोटी पाने


दर गाणाऱ्या रंजना पेठेकडून ते गाणं गाऊन घ्यायचं मी ठरवलं. गाण्याच्या ध्रुवपद आणि पहिल्या अंतऱ्याची चाल करून मी रंजनाच्या घरी तिला शिकवायला गेलो. त्यानंतर पुढल्या तीन रिहर्सल्समध्ये पुढल्या दोन्ही अंतऱ्यांच्या चाली स्वरबद्ध करून ते गाणं रंजनाच्या मनावर आणि गळय़ावर चढवलं आणि तिनंही ते गाणं त्यातल्या उत्कट भावांसह आणि चालीतल्या मुश्कील अंदाजांसह आत्मसात केलं. आता माझा या गाण्याच्या वाद्यवृंद संकल्पनेचा विचार सुरू झाला. व्हायोलिन, संतूर, सतार, तबला, स्पॅनिश गिटार, व्हायोब्रोफोन ही वाद्यं वाजवणाऱ्या मुंबईच्या सिनेसृष्टीतल्या वादकांबरोबर मुंबई दूरदर्शन केंद्रावर वादक म्हणून कार्यरत असलेल्या इक्बाल अहमद (सारंगी) आणि शामू परसतवार (विविध तालवाद्ये) या वाद्यमेळाचा विचार डोक्यात ठेवून मी गाण्याच्या आरंभीचा संगीतखंड आणि प्रत्येक अंतऱ्यापूर्वीचा संगीतखंड याचं स्वरलेखन केलं. गाण्याच्या पहिल्या मात्रेपासून शेवटापर्यंतच्या संगीतसंहितेचा तक्ता तयार केला. कार्यक्रमातल्या सहभागी संगीतकार अस्मादिक, श्रीधर फडके, जयंत ओक आणि विवेक लागू यांची गाणी आधी ध्वनिमुद्रित करून मग त्याचं चित्रीकरण करायचं निर्माते अरुण काकतकरांनी योजलं होतं.
ध्वनिमुद्रण मुंबई दूरदर्शन केंद्राच्या छोटय़ाशा हॉलवजा स्टुडिओत होणार होतं. ध्वनिमुद्रणाच्या दिवशी मी मुंबई दूरदर्शन केंद्रावर पोहोचलो.
..हळूहळू वादक मंडळी येऊ लागली. बाबा पानसे हा अतिशय तरुण उमदा वादक तबल्यावर होता. संतूर वाजवायला सुरेंद्र शर्माजी होते. सतारीवर कोण होतं स्मरत नाही, पण बासरीवर सुधीर खांडेकर, स्पॅनिश गिटारवर श्यामकांत परांजपे, व्हायब्रोफोनवर फारूखभाई होते. मुंबई दूरदर्शन केंद्राचे इक्बाल अहमद सारंगीवर, तर शामूजी परसतवार साइड ऱ्हिदमवर, अशी योजना झालेली.
वादकांबरोबर गाण्याच्या सुरुवातीचा आणि तीन अंतऱ्यांपूर्वीचे संगीतखंड यांचं स्वरलेखन देऊन तालमी घेऊ लागलो. बाकी कुणाला अडचण नव्हती, पण एकल व्हायोलिनकरिता काढलेल्या पहिल्या अंतऱ्यापूर्वीच्या संगीतखंडातली स्वरावली मला अभिप्रेत असलेल्या लयीच्या अंदाजानं वाजवणं त्या वादकाला झेपेना. शेवटी मला त्याला ती स्वरावली सोपी करून द्यावी लागली. तीच अवस्था ध्रुवपदगायनाच्या सुरावटींबरोबर समांतरपणे वाजवल्या जाणाऱ्या संवादी सुरावटींची- ज्याला आम्ही अडचणींवर मात करण्याचा अनुभव तर माझ्या पहिल्यावहिल्या व्यावसायिक वाद्यवृंद संयोजनात मला खूप काही शिकवून गेला, पण त्याहून शिकवून गेला ते उपलब्ध वादकांची कुवत लक्षात घेऊन वाद्यवृंदाचं संकल्पन करणं आणि त्यातूनच सर्वोत्तम परिणाम साधणं. गायिका रंजना पेठेसह सर्व वादकांच्या २-३ तालमीनंतर अखेर ध्वनिमुद्रण सुरू झालं. सुरुवातीची अर्धी ओळ रंजना तालाशिवाय व्हायब्रोफोनच्या साथीत मुक्तपणे गायली. पाठोपाठ एकल व्हायोलिनची सुरावली. त्यानंतर तीन व्हायोलिन्सची सुरावट आणि संतूरबरोबर त्यांची गुंफण. रंजना ध्रुवपद अतिशय समरसून गाऊ लागली. पहिल्या अंतऱ्यापूर्वीच्या संगीतखंडाच्या अखेरी वाजणाऱ्या संतूरच्या छोटय़ाशा तीन मात्रांच्या लकेरीनंतर रंजनानं ''अशीच येथली दया..'' अशी अंतऱ्याची सुरुवात करणं अपेक्षित होतं, पण रंजना सुरू करत नाहीसे पाहून तबलावादक बाबा पानसेनं तबल्यावर एक सुंदर उठाण घेताना मी रंजनाला हातानं इशारा केला. रंजनानं अंतरा सुरू केला आणि रंजना गात गेली.. अप्रतिम गायली. गाणं संपल्यावर ध्वनिमुद्रक रवींद्र साठेनं केवळ हेडफोनवर ऐकत रंजनाचा आवाज आणि सर्व वादकांच्या स्वर-ताल मेळाचं अतिशय सुंदर केलेलं ध्वनिमुद्रण दूरदर्शन केंद्राच्या ध्वनिमुद्रण कक्षातल्या मोठाल्या स्पीकर्सवर ऐकताना सर्व वादक मंडळी परस्परांना आणि विशेष म्हणजे बाबा पानसेच्या आयत्या वेळी वाजवलेल्या सुंदर तुकडय़ाला दाद देत राहिलीच, पण माझ्या सुंदर चालीची, रंजनाच्या सुरेल भावपूर्ण गाण्याची आणि रवींद्र साठेच्या ध्वनिमुद्रणकौशल्याचीही तारीफ करत राहिली. माझ्यानंतर जयंत ओकच्या गाण्याचं ध्वनिमुद्रण होतं. मी मात्र विवेक लागूबरोबर त्याच्या मुक्कामी रवाना झालो, कारण पुढच्या दिवशी होणाऱ्या त्याच्या गाण्याचं वाद्यवृंद संयोजनही मलाच करायचं होतं. विवेकचं गाणं तेव्हाचा उदयोन्मुख आणि आजचा ज्येष्ठ आणि श्रेष्ठ गायक सुरेश


मटा ऑनलाइन वृत्त । नवी दिल्ली
' जब तक बल्ला चल रहा है, थाट चल रहा है, बेटा वरना... ' युवराज सिंगने केलेल्या जाहिरातीतील कटू सत्याला आता टीम इंडियाचा कॅप्टन महेंद्र सिंग ढोणी सामोरा जात आहे. त्याचे कर्णधारपद जाण्याच्या फक्त चर्चा सुरू झाल्यानंतरच हळहळू जाहिरातदारांनी त्याच्याकडे पाठ फिरवायला सुरूवात केली आहे.
सध्या क्रिकेट वर्तुळात ढोणीने कर्णधारपदावर राहावे की नाही, यावर जोरदार चर्चा सुरु आहे. निवडसमिती ढोणीच्या कर्णधारपदाचा निर्णय लवकरच जाहीर करेल. मात्र दुसरीकडे जाहिरात क्षेत्रात ढोणीचा करिश्मा कमी होताना दिसत आहे. पाच जाहिरात कंपन्यांनी ढोणीबरोबरचा कराराचे पुन्हा न करताच संपवला आहे.
जानेवारी आणि नोब्हेंबर महिन्यांमध्ये २२ जाहिरातदारांनी ढोणीला करारबद्द केले आहे. मागील वर्षी हीच संख्या २७ इतकी होती. प्रोडक्ट आणि ब्रँण्ड एन्डोर्समेण्टबाबतीत ढोणीची अवस्था आणखी खालवली आहे. आधी ४३ प्रोडक्ट आणि ब्रँण्डला एन्डोर्स करणा-या ढोणीच्या खात्यात आता फक्त २८ एन्डोर्समण्ट राहिल्या आहेत. ' टॅम ' या डेटा रिसर्च आणि मिडिया ट्रॅकिग स्पेशलिस्ट एजन्सीने ' इकनॉमिक टाइम्स ' साठी ही माहिती गोळा केली आहे.
जर ढोणीची कसोटी कर्णधार पदावरुन उचबांगडी करण्यात आली तर त्याची ब्रँण्ड व्हॅल्यू ३० टक्क्यांनी कमी होईल असे मत जाहिरात क्षेत्रातील दिग्गजांनी व्यक्त केले आहे. जाहिरात क्षेत्रात ढोणी हा अत्तापर्यंतचा सर्वात यशस्वी आणि खात्रीलायक खेळाडू ठरला आहे. जाहिरातीमधून ढोणीला जवळ जवळ ३०० कोटींची कमाई होते.
दिवसोंदिवस कसोटी सामन्यांमध्ये भारतीय संघाची कामगीरीचा दर्जा घसरत आहे. इंग्लंडमध्ये यजमानांविरोधात झालेली मालिका भारताने ०-४ ने गमावली. ऑस्ट्रेलियातही भारताने माती खाल्ली. आणि आता २७ वर्षानंतर इंग्लंडने भारतला भारतातच १-२ च्या फरकाने हरवले आहे. त्यामुळे या सर्व कामगिरीचा मागोवा घेताना अनेक माजी क्रिकेटपटूंने या कामगीरीसाठी ढोणी जबाबदार असल्याचे मत व्यक्त केले आहे.
ढोणी मैदानावर कशी कामगीरी करतो यावर त्याच्या ब्रँण्ड व्हॅल्यूचा चढ इतार अवलंबून असल्याचे मत कोलाज स्पोर्टस मॅनेजमेण्ट फर्मचे संस्थापक आणि डायरेक्टर लतिका खनेजा यांनी व्यक्त केले.
मागील वर्षी विश्वचषक जिंकल्यानंतर एन्डोर्समेण्ट क्षेत्रातील ढोणीचा करिश्मा कमी होत चालला आहे. मात्र ढोणीचे व्यवहार पाहणा-या ऋति स्पोर्ट्सचे प्रमोटर अरुण पांड्ये यांनी या गोष्टी चुकीच्या असल्याचे म्हटले आहे. काही छोट्या जाहिरातदारांबरोबर करार नव्याने करण्यात आला नाही. त्यामुळे एन्डोर्समेण्ट करारांची संख्या नक्कीच कमी झाली आहे. काही ब्रँण्ड ढोणीची फी पेलवू शकत नसल्याने त्यांनी करार रिन्यू केला नाही. तर काही कंपन्या आता ब्रँण्डपेक्षाही मोठ्या झाल्या आहे. यामध्ये दैनिक भास्कर आणि सेलो सारख्या कंपन्यांचा समावेश आहे. म्हणूनच या कंपन्यांनी ढोणीशी करार संपवला आहे. तरी आजही बाजारत असे अनेक ब्रँण्डस् आहेत जे ढोणीला साइन करुन घेण्यासाठी हवी तेवढी रक्कम मोजायला तयार असल्याची माहिती पांड्ये यांनी दिली.


मुख्याध्यापक संदेश
गोखले एज्युकेशन सोसायटी संचलित श्री जयरामभाई हायस्कूल, नाशिक रोड म्हणजे परिसरातील नामांकित शाळा होय. दि. 1 मे 2018 पासून शाळेच्या मुख्याध्यापक पदाची जबाबदारी मा. सर डॉ. मो.स.गोसावी ह्यांच्या मार्गदर्शनाखाली यशस्वीपणे पार पाडतोय. ह्या शाळेत प्रामुख्याने मध्यमवर्गीय व मजूर वर्गातील पालकांचे पाल्य शिक्षण घेतात. विद्यार्थ्यांच्या शैक्षणिक प्रगतीबरोबरच सुसंस्कारीत विद्यार्थी घडविण्याचे कार्य सहकार्यांच्या मदतीने अव्याहतपणे सुरू आहे. शाळेतील विद्यार्थी अभ्यासाबरोबरच खेळामध्ये तसेच सहशालेय उपक्रमात जास्तीत जास्त भाग घेतात आणि यश संपादन करीत आहेत. शालांत परीक्षेचा निकाल वाढविण्यासाठी शिक्षक मेहनत घेत आहेत. स्पर्धा परीक्षा व शिष्यवृत्ती परीक्षांसंबंधी मार्गदर्शन देण्याचे कार्य सुरू आहे. इतर तज्ञ मार्गदर्शकांचे व्याख्यान आयोजित करून शैक्षणिक दर्जा उंचावण्याचे कार्य सुरू आहे. विद्यार्थ्यांना पुढील शिक्षणासाठी शाळेकडून मार्गदर्शन व सहकार्य केले जाते. शाळेचा उज्ज्वल इतिहास व परंपरा जतन करून पुढील काळात शाळा नावरूपास येईल यासाठी मी व माझे सहकारी प्रयत्नशील आहोत.
गोखले एज्युकेशन सोसायटी व पदाधिकारी यांच्या मार्गदर्शनाखाली शाळेची यशस्वी वाटचाल चालत राहील असा आम्हास विश्वास आहे.
श्री महाले शिवदास पुंडलिक
मुख्याध्यापक


मुंबई वृत्तान्त
ठाणे वृत्तान्त
महामुंबई वृत्तान्त
नाशिक वृत्तान्त
नागपूर वृत्तान्त
नगर/पश्चिम महाराष्ट्र वृत्तान्त
- कोल्हापूर महापालिकेची बँक हमी प्रदूषण नियंत्रण मंडळाकडून जप्त
- 'आयआरबी' कर्मचा-यांना टोप गावातून पिटाळले
मराठवाडा वृत्तान्त
रविवार वृत्तान्त
विदर्भरंग
मोस्ट कमेन्टेड
- शिवसेनेचे नमोते?
- मोदी स्नानाची वेळ
- काळ्या पैशाची खाती जाहीर केल्यास काँग्रेसच अडचणीत येईल
- मनसेची आता पालिका निवडणुकीची तयारी!
- गडकरींनीच राज्याचा गड सांभाळावा
- सत्ता स्थापताना भाजपला वेगळा विदर्भ अडचणीचा
- 'हप्ता वसुली पक्षाशी' हातमिळवणी करणार का ?
- आम्हीच मोठे भाऊ!
मोस्ट रीड
जाहिरात क्षेत्रात एखादी जाहिरात करताना स्त्रीला एक उपभोग्य वस्तू म्हणून दाखवले जाते. आपण या क्षेत्रात गेली अनेक वर्षे काम करत ९० हून अधिक जाहिरातपट बनवले आहेत. पण अशा प्रकारे स्त्रीला उपभोग्य वस्तू म्हणून दाखवण्यास आपला नेहमीच विरोध राहिला आहे. गोरेपणा किंवा बाह्य़ सौंदर्यामुळे स्त्रिया यशस्वी होतात, असे दाखवणे अत्यंत चूक आहे. आपल्याला स्वतला बाह्य़ सौंदर्यापेक्षा मनाचे सौंदर्य नेहमीच मोठे वाटत आले आहे. त्यासाठी अशा प्रकारच्या अनेक जाहिराती आपण नाकारल्याही आहेत..
'लोकसत्ता' आयोजित 'व्हिवा लाऊंज' या कार्यक्रमात एका प्रश्नाचे उत्तर देताना दिग्दर्शिका गौरी शिंदेने हे मत व्यक्त केले आणि पु. ल. देशपांडे कला अकादमीच्या मिनी थिएटरमध्ये जमलेल्या सगळ्याच वयोगटांतील स्त्रियांनी टाळ्यांच्या कडकडाटात गौरीचे कौतुक केले.
'व्हिवा लाऊंज'च्या सातव्या पर्वात मंगळवारी 'व्हिवा'ची सेलिब्रिटी संपादिका सोनाली कुलकर्णी यांनी गौरी शिंदेची मुलाखत घेतली आणि 'इंग्लिश विंग्लिश'सारख्या एका संवेदनशील चित्रपटाची दिग्दर्शिका 'व्हिवा'च्या मैत्रिणींसमोर मोकळी झाली. या कार्यक्रमासाठी, गौरीला ऐकण्यासाठी आलेल्या विविध वयोगटांतील स्त्रियांनीही तिला अनेक प्रश्न विचारत तिच्याशी संवाद साधला. कार्यक्रमासाठी आलेल्या मध्यमवयीन स्त्रियांनी, 'इंग्लिश विंग्लिश' आणि त्यातील शशी गोडबोले हे पात्र पाहून त्यांना आलेल्या अनुभवांचीही गौरीसोबत देवाणघेवाण केली.
पुण्यात लहानाच्या मोठया झालेल्या गौरीने आपले शिक्षण वाणिज्य शाखेतून पूर्ण केले. त्यानंतर तिचाही सरळधोपट मार्गाने नोकरी करण्याचा विचार होता. पण तिच्या वडिलांनी तिच्यातील कल्पकता आणि सृजनशीलता ओळखून तिला जाहिरात क्षेत्रात पुढील शिक्षण घेण्याचा मार्ग सुचवला. त्यासाठी ती मुंबईत आली. त्यानंतर चित्रपट आणि जाहिरात निर्मितीचा अभ्यास करण्यासाठी ती न्यूयॉर्कला गेली.
तिचे न्यूयॉर्कमधील दिवस, जाहिरात क्षेत्रातील दिवस, लहानपणापासून आईबरोबरच्या अनुभवांतून सुचलेली 'इंग्लिश विंग्लिश'ची कथा, आर. बल्कीचा पाठिंबा अशा अनेक गोष्टींबद्दल गौरी भरभरून बोलली.कार्यक्रमासाठी आलेल्या तरुणींनी आणि स्त्रियांनीही तिला अनेक प्रश्न विचारत, तिच्यावर कोडकौतुकांचा वर्षांव करत गौरीला विविध विषयांवर बोलते केले. 'इंग्लिश विंग्लिश'साठी श्रीदेवीची निवड कशी आणि का केलीस', अशा प्रश्नापासून ते 'मराठीत चित्रपट कधी करणार' या प्रश्नापर्यंत विविध प्रश्न गौरीला विचारण्यात आले.
काहींनी तर तिच्यावर, तिच्या कर्तृत्त्वावर केलेल्या कविताही वाचून दाखवल्या. विशेष म्हणजे गौरीनेही एकही प्रश्न न टाळता खूपच मनमोकळेपणे या सर्वच प्रश्नांची उत्तरे दिली.
आर. बल्कीपेक्षा मी चांगली दिग्दर्शिका आहे, असे वक्तव्य माझ्या तोंडी एका दैनिकात छापून आले होते. पण मी असे कधीच बोलले नव्हते. माझ्या मनातही अशा प्रकारची तुलना येऊ शकत नाही. तो माझा स्वभावच नाही. बल्की काय, मी कोणाशीच माझी तुलना करू शकत नाही. प्रत्येक दिग्दर्शक आपापल्या परीने मोठा असतो. प्रत्येकाचे वेगळेपण असते. त्यामुळे अशा प्रकारे तुलना करण्याचा प्रश्नच येत नाही.
- गौरी शिंदे


text: पिवळा पडतोय 'ताज',आता धुक्याचाही बसला वेढा !


ऑलिंपिक मैदान (बर्लिन)
मर्सिडिझ-बेन्झ अरेना (जर्मन: Olympiastadion) हे जर्मनी देशाच्या बर्लिन शहरामधील एक बहुपयोगी फुटबॉल स्टेडियम आहे. ह्या स्थानावर १९१६ उन्हाळी ऑलिंपिक स्पर्धेसाठी स्टेडियम बांधण्याचा विचार होता, परंतु पहिल्या महायुद्धामुळे ही स्पर्धा रद्द करण्यात आल्याने ऑलिंपिक स्टेडियमचे बांधकाम थांबवण्यात आले. सध्याचे स्टेडियम १९३६ उन्हाळी ऑलिंपिक स्पर्धेसाठी बांधण्यात आले. २००६ फिफा विश्वचषकासाठी ह्या स्टेडियमची मोठ्या प्रमाणावर खर्च करून डागडुजी करण्यात आली. ह्या विश्वचषकामधील अंतिम सामना येथेच खेळवला गेला.
बुंडेसलीगामध्ये खेळणाऱ्या हेर्था बे.एस.से. ह्या क्लबचे हे यजमान मैदान आहे. १९३६ उन्हाळी ऑलिंपिक व्यतिरिक्त आजवर येथे १९७४ व २००६ फिफा विश्वचषकांमधील साखळी व बाद फेरीचे सामने खेळवले गेले आहेत.
आंतरराष्ट्रीय सामने[संपादन]
१९७४ फिफा विश्वचषक[संपादन]
१९७४ फिफा विश्वचषकामधील खालील सामने येथे खेळवले गेले:
२००६ फिफा विश्वचषक[संपादन]
२००६ फिफा विश्वचषकामधील खालील सामने येथे खेळवले गेले:


text:
विल्यम विल्फ्रिड डॉजर व्हायसॉल (ऑक्टोबर ३१, इ.स. १८८७:वूड्सबोरो, नॉटिंगहॅमशायर - नोव्हेंबर ११, इ.स. १९३०:नॉटिंगहॅम) हा कडून चार कसोटी सामने खेळलेला क्रिकेट खेळाडू होता.
व्हायसॉल नॉटिंगहॅमकडून काउंटी क्रिकेट खेळला.
व्हायसॉल, विल्यम
व्हायसॉल, विल्यम
व्हायसॉल, विल्यम
पुरुष चरित्रलेख


text:
ांना राजकारणपदू महम्मद कासीमने त्या वेळपुरते अभ्यं दिले.
327. तिकडे देवल सिंधुद्वार मुसलमानांच्या हाती पडले आहे हे कठत्ताच राजा दाहीर आपले सारे सेन्य सज्ज करून मुसलमानांशी लढाई देण्यास स्वतः रणागणात उतरला. महम्मद कासीमही देवलया आजुबाजू सिंधचा प्रदेश जिकीत पुढे घुसला. ज्या मुसलमान तवारिखकासानी (घूंसत लेखकानी) झा अरबांच्या स्वारीचे वृत्त लिहिले आहे तेव्ह लिहितात की, सिंध प्रांत जिकीत जाताना त्यातील दुर्गम वाटा दाखविण्यात, अरब सेन्यास टिकटिकाणी दाणगोटा पुरविण्यात, दाहीरराजाची वितवातीमी देण्यात, सिंधमध्ये बौध्द लोकांनी आणि त्यांच्या भिक्षूनी मुसलमानाना शक्य ते साहाय्य दिले। काही वैदिकांनीही देशद्रोह केला, पण तो वैयक्तिक, अपवादात्मक.
**राजा दाहीर रणात झुंजत असता ठार होतो**
328. शेवटी मुसलमानांच्या नि हिंदूस्त्या मुख्य सेन्याची गाठ ब्राह्मणावाद येथे पडली. हिंदूंनी हटल्याने लढाई दिली. मुसलमानांपासून त्या वेळी तोफा नव्हत्या तरी, एका नवीन प्रकारची दुर्गल मारा करणारी भडिमार-यंगे होती, ती हिंदूकडे नव्हती. त्यागुळे त्यांच्ये बळ तोकडे पक्ष लागले. दाहीरच्या सेन्यात अरब मुसलमानांची काही सेनिक पक्षेक पगारवर लढाऊ चाकरित असत. कासीमशी दाहीरच्या सैन्याच्ये तोड लागताच झा भाडोरी मुस्लिम सैन्याने अकस्मात बंड करून दाहीरला कळविले की, 'सेनापती कासीम अरब मुस्लिम' हे धर्मगुंध आहे. आम्ही मुस्लिम यास्तव तुम्हा हिंदू काफरांचे पक्षाने महम्मद कासीमशी आम्ही लडणार
नाही.' असे महणून त्यांनी हिंदू सेन्यावरच चाल केली। हिंदूच्या शक्तवरी विशाळसंग्रामाच्या भोगलखुशीपणाचे प्रायश्चित यापुढेही ज्या ज्या हिंदुराजाने मुस्लिम सेन्य पदरी ठेवले त्याला त्याला असेच भोगावे लागले. भर रणात हिंदू सेन्याच्या व्यूहच दासले!
330. तरीही झुंज न बिघडविता हतीवर चढून स्वतः दाहीर राजा शौर्याची पराकाष्ठ करीत भर रणधुमाकीत लढत होता. पण, तोच जेद्धा रणात ठर झाला, तेव्हा, हिंदुसैन्याची दाणादाण उडाली. मुसलमानांच्या सेना लगोलग पाठलाग करीत नगरात घुसल्या.
331. पण, दाहीर राजा रणात ठर झाल्याची बातमी कठताच त्याच्या तेजस्वी राणीने आणि तिच्यासह शतावधी हिंदू वीरांगनांनी एका भडकलेल्या प्रचंड चितेत उडया घेऊन जोहार केला! क्षारधमाची सीमा झाली! त्या राणीला नि श्रेष्ठ वर्गांतील कुलीन स्थियांना पकडून दासी करण्याचे शनूचे मनोरथ वर्द्धसी धुकीस मिळाले.
332. तथापि, त्या कोताहलाल दाहीर राजाच्या सूर्यादेवी आणि परिमलादेवी झा नावाच्या दोन राजकन्या मात, नगरात घुसलेल्या मुसलमानांच्या हाती लागल्या. महमंद कासोमने पाडव केलेल्या सर्व सैनिकांना आणि नागरिकांनाही सरसकट कापून काढले. परंतु दाहीरच्या त्या दोन राजकन्या आणि इतर ज्या शतावधी हिंदू स्थिया त्याच्या हातात पडल्या त्यांना त्याने दासी बनवून नेले. हिंदूची लुटमार, जाळ्योल नि कापाकापी तर बेखटक चाललीच होती. ही दुर्दशा त्या एका नगराची उडाली नाही, तर मुसलमान सिंधमध्ये पुढे घुसत असता वाटत आलेल्या नगर-ग्रामाचीही तस्वीर दुर्दशा उडत चालली.
पण झा भयंकर राष्ट्रीय संकटात बोधद काय करीत होते?
333. राजा दाहीर राणांगणात ठार होऊन मुसलमानांचा विजय झाला आहे असे कठताच नगरानगरात असलेल्या विहारातून हे बोधद लोक मुसलमानांच्या स्वागतार्थ मोठमोठ्या घंटा बडवित होते आणि मुसलमानी राजाचा उत्कर्ष द्वारा महणून सामुदायिक प्रार्थना करीत होते!
बोधदांच्या पापाचे हातोहात प्रायश्चित!
334. पण जे त्यांनी अशा नवसाने मागितले तेव त्यांच्या मुक्तवार आले. शेवटची लढाई जिंकताच जेद्धा मुसलमान सिंधमध्ये वाळ्डासारखे घुसले तेव्हा हिंदूच्ये जसे शिरकाण होत चालले त्याहूनही निषुरपणे मुसलमानांनी बोधदांचे शिरकाण केले। कारण, वैदिक हिंदू गटागटाने नि व्यक्तिश्ही इथे तिथे लढत तरी होते. त्यामुळे त्यांच्या काहीतरी वचक मुसलमानांस बसे, परंतु बोधद विहारातून नि बोधद वस्तीतून तर तसा सशक्त प्रतिकार करणारा कोणीही भेटणारची चिंताच नसल्यामुळे भाजी कापावी तशी बोधदांची मुसलमानांनी कापाकापी केली. जे बोधद मुसलमान झाले, तेव काय ते वाचले. सान्या सिंधमध्ये पसरलेले त्यांचे विहार नि त्यातील भारभर मूर्त 'बुध्दपरस्तीचा' म्हणजे म


text: कॅनबेरा/वॉशिंग्टन - 'सध्याच्या परिस्थितीत…


text:
राज्यातील बिगर इंग्रजी माध्यमांच्या शाळांमध्ये इ.1 ली ते 5 वी च्या बवद्यार्थ्यांना गबित व इ.6 वी ते 8 वी च्या बवद्यार्थ्यांना गबित व बवज्ञान हे बवषय ऐच्च्िक स्वरूपात इंग्रजी भाषेतून बशकबवण्यास परवानगी देण्यािाित.
महाराष्ट्र शासन
शालेय शशक्षण व क्रीडा शवभाग
शासन शनणणय क्रमाांकः पीआरई-1713/(86/13)/प्राबश-5,
मादाम कामा मागग, हुतात्मा राजगुरू चौक, मंत्रालय बवस्तार भवन, मुंिई - 400 032,
तारीख: 19 जून, 2013.
वाचा –
2)
1) शासन बनिगय, शालेय बशक्षि व क्रीडा बवभाग क्र.सुप्राअ-2004/(8/04)/प्राबश-5, बद.10 फेब्रुवारी, 2004,
3) केंद्र शासनाचा िालकांचा मोफत व सक्तीच्या बशक्षिाचा हक्क अबिबनयम, 2009,
शासन बनिगय,शालेय बशक्षि व क्रीडा बवभाग क्र.सुप्राअ-2006/(136/06)/प्राबश-5, बद.22 नोव्हेंिर, 2007,
4) महाराष्ट्र िालकांचा मोफत व सक्तीच्या बशक्षिाचा हक्क बनयम, 2011,
बद.20 जून, 2012,
5) शासन बनिगय,शालेय बशक्षि व क्रीडा बवभाग क्र.पीआरई-1212/(6/12)/प्राबश-5,
6) शासन बनिगय,शालेय बशक्षि व क्रीडा बवभाग क्र.पीआरई-1411/(175/11)/प्राबश-5, बद.27 जुलै, 2012,
8) शासन बनिगय, शालेय बशक्षि व क्रीडा बवभाग क्र.प्राशातु-1112/(258/2012)/प्राबश-3, बद.13 फेब्रुवारी, 2013.
7) शासन बनिगय,शालेय बशक्षि व क्रीडा बवभाग क्र.पीआरई-1411/(175/11)/प्राबश-5, बद.28 बडसेंिर, 2012,
प स तावना –
्र
केंद्र शासनाने भारतीय राज्य घटनेत सन 2002 मध्ये दुरूस्ती करून 6 ते 14 वयोगटातील सवग िालकांना मोफत व सक्तीचे प्राथबमक बशक्षि (इ.1 ली ते 8 वी) बमळण्याचा मूलभूत अबिकार प्रदान केलेला आहे. त्यानुषंगाने केंद्र शासनाने िालकांचा मोफत व सक्तीच्या बशक्षिाचा अबिकार अबिबनयम, 2009 पाबरत केला असून त्याची अंमलिजाविी बदनांक 1 एबप्रल, 2010 पासून राज्यात सुरू झालेली आहे. मा. सवोच्च न्यायालयाने बदनांक 12 एबप्रल, 2012 रोजी हा कायदा वैि ठरबवला आहे.
2. राज्य शासनाने बशक्षिाच्या सावगबत्रकरिाची भूबमका कायम घेतलेली आहे. राज्यातील सवग बवद्यार्थ्यांना गुिात्मक व दजेदार बशक्षि देण्याची जिािदारी शासनाची असल्याने शासनाने सवगत्र प्राथबमक व माध्यबमक शाळा उपलब्ि करून बदलेल्या आहेत. सद्यच्स्थतीत राज्यात स्थाबनक स्वराज्य संस्था व खाजगी व्यवस्थापनामाफगत सुमारे 1 लाख प्राथबमक व माध्यबमक शाळा सुरू असून त्यात सुमारे 1.80 कोटी बवद्याथी बशक्षि घेत आहेत. या 1 लाख शाळांपैकी 32573 शाळा खाजगी आहेत. त्यापैकी 20,455 अनुदाबनत व 12,018 बवना अनुदाबनत आहेत.
3. प्राथबमक बशक्षिाची गुिवत्ता वाढबवण्यासाठी शासनाने वेळोवेळी बवबवि उपाययोजना केलेल्या आहेत. त्यामध्ये भौबतक सुबविा बनमाि करतानाच बशक्षकांची शैक्षबिक व व्यावसाबयक अहगता इत्यादीमध्ये सुिारिा करण्यात करण्यात आलेल्या आहेत. राज्य शासनाकडून शालेय बशक्षिामध्ये गुिवत्ता वाढबवण्यासाठी बवबवि कायगक्रमही रािबवण्यात येत आहेत.
4. राज्यातील बिगर इंग्रजी माध्यमातील बवद्यार्थ्यांना इंग्रजी या भाषेिाित भबवष्ट्यात अडचिी बनमाि होवू नयेत या दृष्ट्टीने बद.10 फेब्रुवारी, 2004 च्या शासन बनिगयान्वये बिगर इंग्रजी माध्यमाच्या शाळांमध्ये इ.5 वी ते 7वी पयंतच्या बवद्यार्थ्यांना गबित व बवज्ञान हे बवषय इंग्रजी माध्यमातून बशकबवण्यास परवानगी देण्यात आली. शासन बनिगय, शालेय बशक्षि व क्रीडा बवभाग क्र.सुप्राअ2006/(136/06)/प्राबश-5, बद.22 नोव्हेंिर, 2007 अन्वये राज्यातील बिगर इंग्रजी माध्यमाच्या शाळांमध्ये इयत्ता 1 ली ते 4 थी पयंतच्या बवद्यार्थ्यांना गबित व बवज्ञान हे बवषय ऐच्च्िक स्वरुपात इंग्रजी भाषेतून बशकबवण्यास परवानगी देण्यात आली.
5. राष्ट्रीय अभ्यासक्रम आराखडा 2005, िालकांचा मोफत व सक्तीच्या बशक्षिाचा हक्क अबिबनयम, 2009 व महाराष्ट्र राज्य अभ्यासक्रम आराखडा 2010 नुसार इ.1 ली ते 8 वी च्या पुनरगबचत अभ्यासक्रमानुसार सुिारीत बवषयरचनेस शासन बनिगय, शालेय बशक्षि व क्रीडा बवभाग क्र.पीआरई1212/(6/12)/प्राबश-5, बद.20 जून, 2012 अन्वये मान्यता देण्यात आली.
6. तसेच, शासन बन


चित्रपटाच्या माध्यमातून स्वच्छतेबाबत जनजागृती
माननीय पंतप्रधानांनी २०१४ मध्ये 'स्वच्छ भारत मिशन' ची सुरुवात केल्यापासून, अनेक प्रयत्न केले गेले आहेत. असाच अत्यंत विचारपूर्वक,नियोजनबद्धपणे हाती घेतलेला 'Let's Change' हा व्यापक प्रकल्प आहे. अस्वच्छ परिसराचं मूळ कारण, निष्काळजीपणे कचरा भिरकावणे, थुंकणे याला पायबंद घालण्याचा हा सर्वंकष प्रयत्न आहे. महाराष्ट्रातील सर्व शाळांसाठी साप्ताहिका 'तासिका ' या उपक्रमामध्ये १५४/१५ या सरकारी अध्यादेशान्वये'Let's Change' हा अधिकृत उपक्रम म्हणून जाहीर केला आहे. हा उपक्रम २०१६-२०१७ या शैक्षणिक वर्षात राबिवला जाणार आहे.
या उपक्रमात सहभागी होणाऱ्या सर्व शाळांमध्ये रमेश देव प्रोडकशन प्रस्तुत, अपार एटंरटेन्मेंट निर्मित व रोहित आर्या दिग्दर्शित 'Let's Change' हा चित्रपट दाखवला जाणार आहे. जो दर्शकांना एक रंजक आणि त्याचबरोबर ठोस कृतीसाठी प्रोत्साहित करेल. त्यापाठोपाठ होणाऱ्या चर्चा, गटनिय अनुभवांचं आदान–प्रदान, स्पर्धा आणि वेगवेगळ्या ठिकाणी होणारे बक्षिस समारंभ यामुळे जानेवारी २०१७ पर्यंत या उपक्रमाबद्दलचा उत्साह टिकून राहील असा विश्वास आहे. शाळांवर विशिष्ट वेळाचं / काळाचं बंधन व बोजा न टाकण्याच्याच दृष्टीने आखण्यात आलेला प्रोजेक्ट 'Let's Change' सगळ्यांना रंजक आणि उत्सुकतापूर्ण वाटल्याने अतिशय प्रभावी ठरेल व त्याचे दृश्य परिणाम लगेचच दिसतील .
'स्वच्छ भारत मिशन ' च्या कमिटीचे अध्यक्ष पद्मभूषण डॉ. रघुनाथ माशेलकर यांनीही हा उपक्रम साधा, रंजक, अतिशय मुलभूत असल्याने अत्यंत प्रभावी ठरेल असं मत व्यक्त केलं आहे. ही एक उत्तम कॉर्पोरेट सोशल रिस्पॉन्सिबिलिटी तसेच जाहिरातीची संधी ठरू शकते, असं सांगत 'उद्योग जगताने शाळांना पुरस्कृत करावे 'असं आवाहनही केलं आहे.
तर जेष्ठ अभिनेते रमेश देव म्हणाले की, हा उपक्रम चित्रपट माध्यमातून आम्ही महाराष्ट्रातल्या प्रत्येक शाळेमध्ये पोहचवण्याचा प्रयत्न करणार आहोत. यामुळे शालेय स्तरावरच मुलांमध्ये चांगल्या नागरी सवयी रुजतील याचा आम्हाला विश्वास आहे. पहिल्या टप्प्यात विद्यार्थी 'सरदार पटेलबाजी' करत रस्त्यावर व इतरत्र कचरा टाकणाऱ्यांना रोखतील. 'सरदार पटेलबाजी' हा 'गांधीगिरी' पेक्षा आतिशय जहाल असा पवित्रा आहे. आमच्या उपक्रमात एकूण ४ टप्पे आहेत आणि प्रत्येक टप्पा अतिशय करमणूकप्रधान अशा चित्रपटाच्या माध्यमातून उलगडून 'स्वच्छ भारत मिशन'च्या यशासाठी मोठा हातभार देईल.
तर प्रकल्प संचालक रोहित आर्या म्हणाले की, प्रोजेक्ट 'Let's Change'चा खर्च भागविण्यासाठी प्रत्येक विद्यार्थाकडून एक माफक शुल्क आकारायला महाराष्ट्र सरकारने आम्हाला परवानगी दिली असली तरी 'एबीसीडीई' (ABCDE)फाऊंडेशन च्या माध्यमातून आम्ही प्रत्येक विद्यार्थ्यामागे शुल्क न ठेवता,प्रत्येक शाळेमागे माफक शुल्क आकारण्याचा प्रयत्न करत आहोत. प्रत्येक विद्यार्थाकडून किती शुल्क घ्यायाचे हा निर्णय शाळेवर सोपविला जाईल. जर शाळेने पैसे जमवले तर दाखवलेल्या चित्रपटाचं सूत्र पकडून, सुचवण्यात आलेल्या उपक्रमांवरच ते शाळेतर्फे खर्च केले जातील. प्रोजेक्ट 'Let's Change' अंतर्गत
सर्वोत्तम शाळा, आणि विद्यार्थ्यांचे अभिवादन समारंभपूर्वक विविध ठिकाणी केले जाईल. उद्योगजगताने शाळांना पुरुस्कृत करावं म्हणून आम्ही प्रयत्न करत आहोत. काहींनी त्यात रसही दाखविला आहे आणि आमहाला आशा आहे की आणखी जास्त प्रमाणात इतर कंपन्याही ह्यात रस घेतील, कारण खात्रीने भरपूर प्रसिद्धी तर मिळेलच आणि हा एक प्रभावशाली योग्य (सिएसआर- corporate social responsibility) उपक्रम ही होईल.
तसंच व्यक्तिगत स्तरावरही कुणी आपल्या माजी शाळेला, मुलं जातात त्या शाळेला पुरस्कृत करू शकतील. किंवा किमान या उपक्रमात शाळांना सहभागी करून घेण्यासाठी साहाय्य करू शकतात. या उपक्रमाच्या यशासाठी कचरा इतस्तत: फेकून सारा परिसर गलिछ करण्याच्या घाणेरड्या सवयीला आळा घालण्यासाठी, ती नियंत्रणात आणण्यासाठी 'एबीसीडीई' फाऊंडेशन कंपनी, स्वयंसेवी संस्था तसंच वैयक्तिकरित्या यात सहभागी होऊन सामुहिक प्रयत्न करण्याचं आवाहन करत आहे. अधिक माहिती करिता पुढील संकेतस्थळावर'_URL_' उपलब्ध आहे.


text:
्षाही मोठी गोष्ट म्हणजे देशाच्या एका राष्ट्रीय पक्षाच्या सर्वोच्च नेत्याने, जो पंतप्रधान पदी होता, त्याने भोपाळ वायुकांडाला जबाबदार पांढरपेशा दहशत्वाद्याला अनधिक्रुतरित्या स्वतः हेलीकोप्टर मधुन त्याच्या देशात जाण्यासाठी सोडले.
Submitted by मी-माझा on 13 January, 2020 - 08:17
उंनाव प्रकरणातला डॉकटर मेला.
Submitted by BLACKCAT on 13 January, 2020 - 08:47
तुमची सगळी उदाहरणे
अनधिकृत रित्या नेले
वगैरे आहेत,
Submitted by BLACKCAT on 13 January, 2020 - 08:50


मुंबई वृत्तान्त
ठाणे वृत्तान्त
महामुंबई वृत्तान्त
नाशिक वृत्तान्त
नागपूर वृत्तान्त
- दिवाळीत विमान, खासगी बसेसचे भाडे दुप्पट
- ध्वनी प्रदूषणाबाबत निवासी क्षेत्र व फटाक्यांसाठी शासनाचे वेगवेगळे निकष
नगर/पश्चिम महाराष्ट्र वृत्तान्त
- कोल्हापूर महापालिकेची बँक हमी प्रदूषण नियंत्रण मंडळाकडून जप्त
- 'आयआरबी' कर्मचा-यांना टोप गावातून पिटाळले
मराठवाडा वृत्तान्त
रविवार वृत्तान्त
विदर्भरंग
मोस्ट कमेन्टेड
- शिवसेनेला फक्त दोनच मंत्रिपदे!
- अमेरिकन छायाचित्रकाराकडून मोदींच्या फेसबूक पेजवर उचलेगिरीचा आरोप
- गडकरींना दिल्लीश्वरांचा आशीर्वाद
- संघशक्तीच्या मैदानात शिवशक्तीकडून भीमशक्तीचा पराभव
- गड जिंकण्याची घाई
- दूध कसे परवडणार?
- दिवाळीत पोलिसांना उसंत पण सतर्कता कायम
मोस्ट रीड
- भाजपसोबत युती करण्यास कुठलीही अडचण नाही - उध्दव ठाकरे
- देवेंद्र फडणवीसच महाराष्ट्राचे नवे मुख्यमंत्री!
- संघाचं मुखपत्र म्हणते.. 'गोडसेने गांधींऐवजी नेहरुंना मारायला हवं होतं'
- शिवसेनेला फक्त दोनच मंत्रिपदे!
- उद्धव यांना निमंत्रण नाही
- अजितदादा, भुजबळ, तटकरेंचे भवितव्य भाजपच्या हाती
- लोकप्रभा दिवाळी अंक २०१४
- कोकणात काँग्रेसचे अस्तित्वच धोक्यात
अलिबागने दिलेल्या प्रेमामुळे आणि केलेल्या संस्कारामुळे आज एवढा मोठा होऊ शकलो, असे मत अभिनेते आदेश बांदेकर यांनी व्यक्त केले. ते अलिबाग इथे आयोजित अलिबाग अस्मिता अभियानाच्या शुभारंभ सोहळ्यात बोलत होते.
माझा जन्म अलिबागच्या सिव्हिल हॉस्पिटलमध्ये झाला. क्रीडा भवनाच्या क्रीडांगणावर मी सायकल चालवायला शिकलो. माझ्या आईवडील आणि काकांनी तुटपुंजा पगारात मला चांगले शिक्षण देण्याचे काम केले. अलिबागने मला जिवापाड प्रेम दिले आणि संस्कारही केले, त्यामुळे आज मी मोठा होऊ शकलो, असे मत अभिनेते आदेश बांदेकर यांनी व्यक्त केले. गेल्या चार वर्षांत ७५ वेळा मी परदेशात जाऊ शकलो आहे, तर राज्यात जिथे जिथे फिरलो आहे तिथे लोकांनी भरभरून प्रेम दिले आहे. ही अलिबागची पुण्याई असल्याचेही आदेश बांदेकर यांनी सांगितले. अलिबागच्या प्रत्येक गल्लीत माझ्या आठवणी दडल्या आहे. मी अलिबागचा आहे याचा मला सार्थ अभिमान आहे. येणाऱ्या काळात प्रत्येकाने आपल्या आचरणातून अलिबागची अस्मिता जोपासण्याचे काम केले पाहिजे, असे मत त्यांनी व्यक्त केले.
या कार्यक्रमाला ज्येष्ठ कसोटीपटू उमेश कुलकर्णीदेखील उपस्थित होते. आपल्या जडणघडणीत अलिबाग आणि इथल्या लोकांचे महत्त्व त्यांनी सांगितले. अलिबाग ते मुंबईदरम्यानच्या प्रवासात सोसलेल्या हालअपेष्टांचे वर्णन त्यांनी केले. अलिबागमधून चांगले खेळाडू तयार व्हायला हवेत, अशी अपेक्षा त्यांनी व्यक्त केली.
'एबीपी माझा'च्या वृत्त निवेदिका कविता राणे यांनी अलिबागमधील शिक्षण, बातमीदारीचे अनुभव या वेळी सांगितले. येणाऱ्या काळात अलिबाग परिसराचा झपाटय़ाने विकास होणार आहे. म्हणून काळाबरोबर आपल्यालाही सकारात्मक बदल घडवावे लागणार असल्याचे त्यांनी या वेळी सांगितले.
बालगायिका मुग्धा वैशंपायन हिने अलिबागवर गाणे सादर करून आपल्या भावनांना वाट करून दिली. ज्येष्ठ नेते दत्ता खानविलकर यांनी अलिबागच्या बदनामीची परंपरा सुरू करण्यात साहित्यिकांचा वाटा कसा होता हे विशद केले, तर हिंदी चित्रपटांतून होणाऱ्या अलिबागच्या बदनामीला रोखण्यासाठी चित्रपट निर्माते व दिग्दर्शक यांना नोटीस द्यावी लागणार असल्याचे त्यांनी सांगितले.
नगराध्यक्षा नमिता नाईक यांनी अलिबाग अस्मिता अभियानाचे प्रास्ताविक केले, तर माजी आमदार मधुकर ठाकूर, माजी जिल्हा परिषद अध्यक्ष सुभाष पाटील यांच्यासह इतर मान्यवरांनी आपली मते व्यक्त केली.


text:
रायगड जिल्ह्यातही मोठ्या प्रमाणात भ्रष्ट्राचार : नागोठणे केंद्राचाही समावेश – City Bell Live News updates on Navi Mumbai, Panvel, Kharghar, Maharashtra, India and entire world
By City Bell on February 3, 2021
छान आहे शिवभोजन थाळी, पण भ्रष्ट्राचारामुळे शासनाची तिजोरी होतेय खाली
अधिकाऱ्यांचे साटे-लोटे ? आमदार सदाशिव खोत यांच्या तारांकित प्रश्नाच्या चौकशीचे काय झाले ?
सिटी बेल लाइव्ह । नागोठणे । महेश पवार ।
महाविकास आघाडी सरकारची राज्यातील गोर-गरीब जनतेसाठी बहुउद्देशीय योजना असलेल्या शिवभोजन थाळीतील भ्रष्ट्राचाराची कीड रायगड जिल्ह्यालाही लागली आहे. आमदार सदशिव खोत यांनी याप्रकरणी विधानपरिषद सभागृहात उपस्थित केलेल्या तारांकित प्रश्न प्रकरणी रायगड जिल्ह्यातील अलिबाग, माणगाव, म्हसळा, श्रीवर्धन, महाड, पेण, पनवेल, मुरूड, उरण आदी सर्वच तालुक्यांसह रोहा तालुक्यातील नागोठणे, चणेरा, आंबेवाडी नाका येथील शिवभोजन केंद्रांची नावेही भ्रष्ट्राचाराच्या यादीत आल्याने "छान आहे शिवभोजन थाळी, पण भ्रष्ट्राचाराने शासनाची तिजोरी होतेय खाली" असे म्हणण्याची वेळ आता आली आहे.
मुख्यमंत्री उध्दव ठाकरे यांनी राज्यातील गोरगरीब जनतेसाठी शिवभोजन थाळी ही महत्वकांक्षी योजना सुरु केली. मात्र मोठ्या प्रमाणात सरकारी सवलत असलेल्या या योजनेचा "लाभ" वेगळ्याच लाभार्थींना होत असल्याचा प्रकार पुढे येत आहेत. लॉक डाऊन मध्ये अडकलेल्या बेघर व गोरगरीबांच्या जेवणाची सोय करण्यासाठी या योजनेला देण्यात आलेल्या सवलतींचा मोठ्या प्रमाणात गैरवापर झाल्याचे पाहणीत पुढे येत आहे. मात्र याप्रकरणी संबधित शिवभोजन केंद्र चालकांवर काय कारवाई झाली हे मात्र अद्याप गुलदस्त्यात आहे. त्यामुळे या योजनेतील भ्रष्ट्राचारात संबधित अधिकाऱ्यांचेही साटे-लोटे असल्याची शक्यता वर्तविण्यात येत आहे.
शिवभोजन केंद्रात भ्रष्ट्राचार होत असल्याबद्दल भाजपाचे आमदार सदाशिव खोत यांनी विधानपरिषदेत तारांकित प्रश्न क्रमांक ४००२ उपस्थित केला होता. हा प्रश्न १४ सप्टेंबर,२०२० रोजी उत्तरासाठी ठेवण्यात आला होता. यामध्ये केंद्र चालकांना दीडशे ते दोनशे थाळ्यांसाठी परवानगी असतांना प्रत्यक्षात ते केवळ २५ ते ३० गरजूंना अन्न दिल्यावर उर्वरित थाळ्यांचे मोबाईल वरून आधीच्या जुन्या फोटोवरून डुप्लीकेट फोटो अपलोड करून त्याचा पैसा लुबाडत असल्याचे मे, २०२० च्या पहिल्या आठवड्यात निदर्शनास आल्याचे प्रश्नात म्हटले होते. तसेच सदर शिवभोजन भ्रष्ट्राचार प्रकरणी दोषी असलेल्या केद्र चालकांची चौकशी करून त्यांच्यावर कारवाईची मागणी करण्यात आली होती.
त्यामुळे तसे आदेश मंत्रालयातून राज्यातील सर्व उपयुक्त व जिल्ह्यांचे पुरवठा अधिकारी यांना १७ ऑगस्ट, २०२० च्या पत्रानुसार देण्यात आले होते. शिवभोजन केंद्र सुरु झाले तेव्हा एक थाळीसाठी लाभार्थ्याकडून १० रुपये घेऊन शासनाचे ४० रुपये अनुदान मिळत होते. नंतर कोरोना विषाणूचा पादुर्भाव झाल्यानंतर सुरु झालेल्या लॉक डाऊनच्या काळात लाभार्थ्याकडून एक थाळी साठी केवळ पाच रुपये घेऊन शासनाचे ४५ रुपयांचे अनुदान देण्यात येत होते. नंतर नवीन शासकीय आदेशानुसार एक थाळीसाठी लाभार्थ्याकडून ५ रुपये व शासनाचे ३० रुपये अनुदान सध्या सुरु आहे.
प्रत्येक शिवभोजन केंद्रासाठी १५० ते २०० थाळ्यांचे असलेले उद्देश बहुतांश केंद्रांत कधीच पूर्ण केले जात नाही. केवळ प्रत्यक्षात ऑन लाईन ३० ते ४० लोकच हे भोजन घेत असतांनाच बाकीचे लोक ऑफलाईन दाखवून १६० ते १८० च्या दरम्यान थाळींची नोंद रजिस्टरला केली जाते. हे रजिस्टर दर १५ दिवसांनी संबधित तहसील कार्यालयात सादर करून अधिकाऱ्यांन हाताशी धरून हे केंद्रचालक शासनाच्या अनुदानावर गब्बर होत असल्यचे दिसून येत आहे. शिवभोजन केंद्राची तपासणी करण्यासाठी येणाऱ्या अधिकाऱ्यांची "टीप" सुध्दा या केंद्राचालकांना आधीच मिळत असल्याने त्या दिवशी आवश्यक ते १७०-१८० लाभार्थी सेटिंग करून उपस्थित करण्यात येत आहेत. शिवभोजन थाळीची अवस्थाही शिव वड्या सारखी तर होणार नाही ही भिती आता गरीब गरजूंना वाटत आहे. त्यामुळे या प्रकरणी रायगड जिल्ह्यासह रोहा तालुक्यातील सर्व शिवभोजन केंद्राची सखोल चौकशी होण्याची गरज निर्माण झाली आहे.
यासंदर्भात जिल्हा पुरवठा अधिकारी मधुकर बोडके यांची प्रत्यक्ष भेट घेतली असता त्यांनी सांगितले की, याप्रकरणी काही शिवभोजन केंद्र रद्द कर


म . टा . प्रतिनिधीःनागपूर
लकडगंजमधील कुप्रसिद्ध गंगा जमनातील काश्मिरी बिल्डिंगमध्ये गुन्हे शाखेच्या सामाजिक सुरक्षा विभागाचे पथकाने शनिवारी दुपारी छापा टाकला . या कारवाईमुळे गंगाजमनात खळबळ उडाली असून , पोलिसांनी आठ अल्पवयीन मुलींची सुटका करीत दोन महिलांसह दहा जणांना अटक केली . यात ग्राहकांचाही समावेश आहे .
काश्मिरी बिल्डिंगमध्ये अल्पवयीन मुलींकडून बळजबरीने देहव्यापार करवून घेण्यात येत असल्याची तक्रार एनजीओने पोलिस आयुक्त के . के . पाठक यांच्याकडे केली होती .
पाठक यांनी सामाजिक सुरक्षा विभागाला या ठिकाणी छापा टाकण्याचे आदेश दिले . पोलिस निरीक्षक अनिल चौधरी , सहायक निरीक्षक मोरेश्वर बारापात्रे महिला उपनिरीक्षक ए . ए . दुसाने आणि त्यांच्या सहकाऱ्यांनी दुपारी सापळा रचून या ठिकाणी धाड टाकली . आठ पीडित मुलींची सुटका केली . पोलिसांनी मालती , रिना , जुगनू , नागेश , अंगीर , युवराज , निखिल , शत्रुघ्न , सोनू व अनिरुद्ध या दहा जणांना अटक केली .


text: गोवा मुक्तिलढ्यातील सिंहमहत्तवाचा लेख


text:
महत्त्वाच्या घटना आणि घडामोडी
जन्म
मृत्यू
शोध
निर्मिती
समाप्ती
इ.स.पू. ३९६
इ.स.पू.चे ३९० चे दशक
इ.स.पू.चे ४ थे शतक
इ.स.पू.चे १ ले सहस्रक


text:
े आहे. त्यामुळे जगाचा चेहराच बदलत चाललेला आहे.
आपली प्रगती तपासा:
ब) पुढील वाक्यांतील रिकाम्या जागा भरा.
1) जागतिकीकरणमुळे ———— वाढते.
2) ———— परिणाम महणून वस्तू वाजवी दरात दावी लागते.
3) स्पष्टेमुळे ———— वाढ व ———— वाढ साध्य होते.
4) जागतिकीकरण ही ———— अर्थ व्यवस्था निर्माण करणारी प्रक्रिया आहे.
5) जागतिकीकरणमुळे जगाचा ———— चालला आहे.
10.2.3 जागतिकीकरणाचे परिणाम सकारात्मक व नकारात्मक (Implications: Positive and Negative): जागतिकीकरणाचा स्विकार अनेक देशांनी जसा केला तसा भारतानेही केला. या स्वीकृती नंतर या धोरणाच्या जगातील विविध देशांच्या व भारताच्या अर्धयवस्थेवर व एकूणच समाज व्यवस्थेवर इट-अनिष्ट महणजेच सकारात्मक व नकारात्मक असे परिणाम झाले ते पुढील प्रमाणे:-
सकारात्मक परिणाम: - जागतिकीकरणचे धोरण समाज व्यवस्थेवर जे काही चांगले, इट किंवा सकारात्मक परिणाम झाले ते पुढील प्रमाणे —
1) आर्थिक विकासाला प्रेरणा :- जागतिकीकरणाच्या धोरणाने मुक्त व्यापार आणि गुंवण्युक्तीने जगातील सर्व देशांच्या आर्थिक विकासाला प्रेरणा प्राप्त झाली. यामुळे अविकसित देशांनाही फायदा मिळला. तेशील लोकांचे जीवनमान सुधारण्यास मदत झाली. तंत्र व विज्ञान, उत्पादन, आर्थिक व्यवस्था यामध्ये स्वावर्तनाचा मार्ग स्विकारून आर्थिक विकास साधणे योग्य तरले.
2) जग जवळ आले :- जागतिकीकरणाच्या प्रक्रियेने जगातील सर्व देश एकमेकांच्या अधिक जवळ येत आहेत हे दिसून येते. संगणक, दूरसंचार, ई-मेल, इंटरनेट, माहिती तंत्रज्ञानाचा विस्फोट इ. मुळे जग जवळ येत असल्याचे आढळले. एका टिकाणी बसूनही परदेशातील माहिती मिळते त्यामुळे जग अत्यंत जवळ येत आहे.
3) स्पर्धाशक्ती बाढते :- जागतिकीकरणाच्या धोरणाने विकसनशील देश आपली स्पर्धाशक्ती सुधारण्यास समर्थ बनतात. त्याना जलद वाढीच्या कालखंडात आणते. भारताला वस्तू, भांडवल व तंत्रज्ञानाच्या मुक्त प्रवाहाल मास्त्या द्यावी लागली. अशा प्रकारे जागतिकीकरण हे देशांना स्वतःचा विकास करण्यासाठी व वेगवान विकासासाठी योग्य लाभदायक वातावरण निर्माण करण्यासाठी प्रोत्साहित करते.
4) आंतरराष्ट्रीय व्यापार वाढतो :- जागतिकीकरणाच्या धोरणाने कोणत्याही देशाच्या आयाती-निर्यातीत वाढ होते. सन १९८६-८७ च्या जागतिक व्यापार आहवालानुसार सन १९९० मध्ये एकूण जागतिक व्यापारातील निर्यातीतील भारताचा हिस्सा ०.५६ टक्के होता. तो १९९६ मध्ये ०.४० इतका झाले. जागतिकीकरणाने विविध देशांच्या निर्यातीत वाढ झाली आहे. याच काळावधीत जागतिक निर्यातीत ३५.७ टक्के वाढ झाली.
5) लोकांच्या प्रवृत्तीत बदल :- जागतिकीकरणाने प्रवृत्तीत बदल होतात. पारिच्छामात्य देशातील विविध वस्तूच्या आयातीने भारतातील अनेक लोकांच्या आयुष्क्रमात बदल झाला आहे. विदेश वस्तू, वापराचे फेंड निर्माण होते. इतकेच नन्हे तर यामुळे देशातील कामगारांच्या वाण्यात बदल होतो. एकदृश्त जागतिकीकरणाने देशाच्या अर्थव्यवस्थेत सकारात्मक सामाजिक बदल घडलून आपला जातो.
6) इतर लाभ :- जागतिकीकरणाने देशाच्या विदेशी चलनांचा साठा वाढतो. जगातील विविध देशातील आधुनिक तंत्रज्ञान सहज उपलब्ध होते. देशातील उत्पन्नाच्या वितरणातील विषमता कमी होते. उद्योगाच्या व्यवस्थापन कौशल्यात सुधारणा होते.
नकारात्मक परिणाम :- जागतिकीकरणाने भारतीय समाज व्यवस्थेवर काही अनिष्ट, अयोग्य म्हणजेच नकारात्मकी परिणाम झाले ते पुढील प्रमाणे :
7) श्रीमंत राष्ट्रकाकडे नेतृत्व :- जगातील विकसित देशांनी आर्थिक व्यवस्थेचा पुनर्विचार सुरू केला. अमेरीकेतील बडया ३०० बहुराष्ट्रीय कंपन्यांचे प्रभुत्व व हितसंबंध या जागतिकीकरणाने प्रगत केले. २१ व्या शतकात सर्व जगाचे नेतृत्व करू यात आहे.
2) कर्ज बाजारीपणा वाढल :- सन १९८० नंतर अविकसित देश वर्ज बाजारी झाल्याने कर्जाच्या विल्ख्यात सापडले. त्यापूर्व बाहेर पद्यमासाठी त्यांनी नागेनिंद्या जागतिक बँक याकडे धाव घेतली. कार्यक्रमांसाठी कर्ज देणे हा बैंकचा मुख्य कार्यक्रम झाला. कर्ज बाजारीपणाच्या पहिला धक्का लॉटिन अमेरिकेतील मेक्सिकोला १९८२ मध्ये बसला. त्यानंतर ब्राझील, चिली, अर्जेंटिना यांना बसला. सन १९९७ मध्ये भारतावर हीच परिसिथी ओढावली. १९८२ ते १९९७ याकाळात अविकसित देशांनी कर्जविशेष व्याजापोटी १४४३ अब्ज डॉलर्स विकसित देशांना दाखे लगाले म्हणजे दरम्यान १२ अब्ज व्याजापोटी दाखे लगात होते.
3) बहुराष्ट्रीय कंपन्यांची मक्तेदारी :- बॅंकिंग, विमा, माहिती, तंत्रज्ञान, दूरसंचार सेवा, कार्यवा, वैद्यकीय सेवा, पर्यटन, जाहिराती


text: '…आणि उद्या सकाळीच दुकान उघडल्याबरोबर मी माझ्या राणीला एक मोठ्ठासा टेडी बेअर आणून देईन.'


म. टा. वृत्तसेवा , डोंबिवली
दिवाळीची खरेदी करण्यासाठी उल्हासनगरला जाण्यासाठी निघालेल्या बहिण-भावाला टव्हेरा गाडीने धडक दिल्याने यात बहिणीचा दुर्दैवी अंत झाल्याची घटना डोंबिवलीत घडली. भाऊबीजेच्या आदल्या रात्री बहिणीचा मृत्यू झाल्याने या तरुणावर दुःखाचा डोंगर कोसळला आहे.
पनवेल येथे राहणाऱ्या रंजिता पाटील (३०) आणि त्यांचा भाऊ केवल पाटील (२५) हे दोघे रविवारी सकाळी उल्हासनगर येथे खरेदी करण्यासाठी बाइकवरुन निघाले होते. तळोजा रोडवर खोणी येथे त्यांच्या बाईकला भरधाव वेगात असलेल्या टव्हेरा गाडीने जोरदार धडक दिली. या धडकेत दोघेही गंभीर जखमी झाले होते. स्थानिक रहिवाशांनी या दोघांना एका गाडीतून डोंबिवली एमआयडीसीतील शिवम हॉस्पिटलमध्ये दाखल केले. मात्र उपचारादरम्यान बुधवारी पहाटे रंजिता यांचा दुर्दैवी मृत्यू झाला. भाऊबीजेच्या आदल्या दिवशी घडलेल्या या घटनेने पाटील कुटुंबीयांवर शोककळा पसरली. या प्रकरणी अज्ञात वाहन चालकाविरोधात गुन्हा दाखल झाला आहे.


text:
PHOTO : New Year Party करायचीय? मुलींसाठी सेफ आहेत ही 5 ठिकाणं, new year party destinations where you can go for solo trip too tours and traveling photo gallary mhka | News - News18 Lokmat, Today's Latest Marathi News
New Year Party करायचीय? मुलींसाठी सेफ आहेत ही 5 ठिकाणं
काय मग, न्यू इयर पार्टीसाठी कुठे जाणार? फिरायला जायचा बेत असेल तर ही 5 ठिकाणं बेस्ट आहेत. इथे तुम्ही सोलो ट्रिपही करू शकता.
Last Updated: Dec 18, 2019 09:32 PM IST
ख्रिसमसच्या दिवसांत गोव्यामधलं सेलिब्रेशन आणखीनच रंगात येतं. इथल्या क्लबमध्ये पार्टी करायला तुम्हाला खूपच धमाल येईल. त्याशिवाय डोना पॉला, मिरामार, दूधसागर धबधबा, ओल्ड गोवा अशा ठिकाणी भेट द्या. इथे महिलांसाठी वेगळी पार्टी आयोजित केली जाते. त्यामुळे पार्टीचा आनंद बिनधास्त लुटता येतो.
डलहौसीला मिनी स्वित्झर्लंड असं म्हटलं जातं. गुलाबी थंडीच्या दिवसांत तर इथे पर्यटनाची मौज न्यारीच असते. तुम्हाला नव्या वर्षाची सुरुवात करण्यासाठी एखादं रोमँटिक ठिकाण हवं असेल तर डलहौसी हे बेस्ट ठिकाण आहे.
राजस्थानमधली काही शहरं नव्या वर्षाच्या स्वागतासाठी एकदम झकास आहेत. यातलंच एक नगर म्हणजे उदयपूर. भारताचा इतिहास, संस्कृती, परंपरा, कला यांचा अनोखा मिलाफ इथे अनुभवता येतो. इथल्या सरोवरांच्या काठी रेंगाळणारे रमणीय क्षण तुमच्या कायम लक्षात राहतील.
तुम्हाला गोव्यापेक्षा थोडं वेगळं ठिकाण हवं असेल तर पाँडिचेरीचा हटके पर्याय आहे. समुद्रकिनाऱ्यावरच्या क्लबमध्ये नव्या वर्षाचं सेलिब्रेशन करून बघा. हे ठिकाण तर सोलो ट्रिपसाठीही चांगलं आहे.
तुम्हाला एखाद्या शांत निवांत ठिकाणी आपल्या मित्र मैत्रिणींसोबत, कुटुंबीयांसोबत सुटी एन्जॉय करायची असेल तर कर्नाटकमधलं गोकर्ण हे समुद्राकाठचं ठिकाण फार सुंदर आहे. गोकर्णचं महाबळेश्वर मंदिर खूप प्रसिद्ध आहे.
Tags: best travelling destinationstourism
First Published: Dec 18, 2019 09:04 PM IST


आपण मराठी विकिपीडियास दिलेल्या भेटी बद्दल आणि मनमोकळी अपेक्षा आणि प्रतिक्रीया नोंदवल्या बद्दल धन्यवाद ! मराठी विकिपीडियातील पुरेसे लेखन झालेल्या लेखांचा मार्ग हा वाटाड्या प्रशस्त करू शकेल.आपण आपल्या प्रतिक्रीया संबधीत लेखाच्या चर्चा पाना सोबतच चावडीवर नोंदवू शकता.आपल्याला हवे असलेल्या लेखांची आणि लेखनाची नोंद हवे असलेले लेख अधीक श्रेयस्कर असेल. त्याकरिता खाली दिलेल्या बटनवर टिचकी मारून आपल्याला हवे असलेले लेखन नोंदवणे अधीक सोपे जाईल.
अद्याप बर्याच विषयांवर मराठी विकिपीडियात पुरेसे लेखन होणे बाकी आहे.मराठी विकिपीडियास स्वयंसेवी मराठी लेखक आणि संपादकांची नितांत गरज आहे. सध्याच्या लेखकांवरील हा संपादन भार हलका करण्याकरिता तसेच किमान १,११,१११ लेखांचे ध्येय गाठणयाच्या दृष्टीने मराठी विकिपीडियास प्रत्येक मराठी माणसाकडून फुल न फुलाची पाकळी, लेखन करून हवे आहे.यास्तव मराठी विकिपीडियाचे तुम्हाला आवडलेले फायदे तुमच्या प्रत्येक मराठी व्यक्तिस आवर्जून सांगावेत व मराठी विकिपीडियास संपादन सहाय्य देववावे हि नम्र विनंती.त्याच प्रमाणे मराठी विकिपीडिया आपल्या कडून इतर सहकार्याचेसुद्धा स्वागत करते.
मराठी विकिपीडिया विश्वकोशास स्वत:च्या मर्यादीत परिघाच्या कक्षेत येणार्या आपल्या सर्व अपेक्षांना ऊतराई होण्यास, येथिल ज्ञान आपल्या व्यक्तिगत आणि तुमच्या आप्तेष्टांच्या तसेच मराठी समाजाच्या उन्नतीत भर घालणारे व्हावे,यांकरिता आपल्या सदिच्छांची आणि सक्रीय पाठबळाची नितांत आवश्यकता आहे.
हे बोलपान अशा अज्ञात सदस्यासाठी आहे ज्यांनी खाते तयार केले नाही आहे किंवा त्याचा वापर करत नाही आहे. त्याच्या ओळखीसाठी आम्ही आंतरजाल अंकपत्ता वापरतो आहे. असा अंकपत्ता बऱ्याच लोकांच्यात एकच असू शकतो जर आपण अज्ञात सदस्य असाल आणि आपल्याला काही अप्रासंगिक संदेश मिळाला असेल तर कृपया खाते तयार करा किंवा प्रवेश करा ज्यामुळे पुढे असा गैरसमज होणार नाही.


तळलेले मोदक | Fried Modak Recipe in Marathi
- तयारी साठी वेळ
15मि.
- बनवण्यासाठी वेळ
20मि.
- किती जणांसाठी
6माणसांसाठी
3
0
2
तळलेले मोदक बनवण्यासाठी साहित्य ( Ingredients to make Fried Modak Recipe in Marathi )
- सारणासाठीचं साहित्य: ३ वाट्या खोवलेलं ओलं खोबरं, दीड वाटी गूळ, प्रत्येकी अर्धी वाटी बदाम तसंच पिस्त्याचे काप, अर्धी वाटी काजुचे बारीक तुकडे, अर्धी वाटी बेदाणे, पाव वाटी चारोळी, अर्धा टीस्पून जायफळ पूड, १ टेबलस्पून साजुक तूप
- वरच्या पारीसाठीचं साहित्य: ३ वाट्या कणीक, १ टेबलस्पून रवा, १ टेबलस्पून तूप, पाव टीस्पून मीठ, पाव टीस्पून साखर (साखरेनं वरची पारी खुसखुशीत होते), भिजवायला लागेल तितकं दूध


text:
Astro | घरात वटवाघुळचा प्रवेश 'या' अशुभ घटनांचा असू शकतो संकेत, व्हा सावध
नवी दिल्ली : वृत्तसंस्था – Astro | शास्त्रांमध्ये पशु-पक्षांच्या शुभ-अशुभ संकेताबाबत सांगण्यात आले आहे. जीवनात येणार्‍या चांगल्या आणि वाईट घटनांकडे हे पशु-पक्षी संकेत करतात. घरात जर वटवाघुळ दिसले, किंवा ते प्रवेश करत असेल तर याचा कोणता प्रभाव (Astro) पडतो, ते जाणून घेवूयात…
वटवाघुळ घरात दिसणे किंवा प्रवेश करणे शुभ मानले जात नाही. हा अनेक प्रकारच्या समस्यांचा संकेत आहे. यासाठी घरात जर वटवाघुळ दिसले तर, विशेष सावधगिरी बाळगली पाहिजे, कारण ते घरातील सकरात्मक उर्जेला प्रभावित करते. तसेच भविष्यातील पैशांच्या समस्यांचा सुद्धा संकेत (Astro) देते.
नकारात्मक ऊर्जेत होते वाढ
वास्तुशास्त्राच्या नियमानुसार, नकारात्मक ऊर्जेने घर प्रभावित होते. घरात वटवाघुळाने प्रवेश केल्याने घरातील नाकारात्मक उर्जेत वाढ होते.
पुराणांमध्ये सुद्धा या प्राण्याबाबत सांगण्यात आले आहे. या प्राण्याला शुभ मानले जात नाही. यास अपशकुन मानले जाते. जीवनात अशुभ बातमी येण्याचा संकेत आहे. धनहानीचा संकेत आहे.
वटवाघुळाचे नियमित येणे
घरात रोज वटवाघुळ येणे हे अतिशय गांभिर्याने घेतले पाहिजे. हा साठवलेल्या पैशांची हानी होण्याचा संकेत आहे. अशावेळी पैशाचे रक्षण केले पाहिजे.
घरात कलह आणि तणाव
वटवाघुळ घरात दिसल्यास घरातील सदस्यांमध्ये वाद, भांडणे होऊ शकतात.
दाम्पत्य जीवनात समस्या येऊ शकतात. तसेच गंभीर रोगाकडे सुद्धा हे इशारा करते.
सायन्सनुसार वटवाघुळाच्या पंखात अनेक प्रकारचे घातक बॅक्टेरिया असतात, ज्याद्वारे संसर्ग पसरू शकतो.
यासाठी घरात वटवाघळाने प्रवेश केल्यास स्वच्छतेच्या नियमांचे पालन करा. नुकसान होणार नाही याची (Astro) काळजी घ्या.
Web Title :- Astro | bats entry in house is sign of inauspicious events negative energy and loss of money know chamgadar shagun apshagun
ArchitectureastroGood luckOminousअशुभपशु-पक्षीभांडणेवटवाघुळ
Celebs Who Opted For Surrogacy | प्रियांका चोप्रा-निक जोनासपासून शिल्पा शेट्टी-राज कुंद्रापर्यंत, 'हे'…


text: कोतकर पिता-पुत्रांचा अखेर शिवसेनेत प्रवेश !


text:
जागतिक योग दिनानिमित्त योगाभ्यासाचे महत्त्व | Saamana (सामना)
आमची लढाई कश्मीरसाठी; कश्मिरींच्या विरोधात नाही
जागतिक योग दिनानिमित्त योगाभ्यासाचे महत्त्व
आज जागतिक योग दिवस. पाहूया योगाभ्यासाचे महत्त्व.
शलभासन, धनुरासन, पश्चिमोत्तासन, चक्रासन, भुजंगासन, अर्धत्स्येद्रासन, उष्टासन, हलासन, सर्वांगासन ही आसने करावीत. अथवा डावी नाकपुडी बंद करून उजकी मोकळी ठेवा. मूलबंध बांधून १०० पावले चाला. (शौचाची क्रियारोखण्यासाठी स्थिती) किंवा चार ग्लास पाणी पिऊन ताडासन, स्कंधासन, तिर्थक भुजंगासन, शंखासन आदी आसनांच्या दररोज एक एक आवृत्ती कराव्यात.
करपट ढेकर
सर्वांगासन, शीर्षासन, जानुशिरासन, भुजंगासन, चक्रासन, बध्दपद्मासन, उष्टासन, कर्णपिडासन उपयुक्त आहेत. तात्काळ फायदा होण्यासाठी मत्स्यासन, अर्धमत्स्यासन, उर्ध्वपद्मासन या आसनांचा अभ्यास करावा.
पित्ताच्या आजारावर शलभासन, नाडी शोधन, शीतळी शितवरी आणि प्लविनी प्राणायामाने फायदा होतो.
सर्वांगासन, बध्दपद्मासन, पश्चिमोत्तासन, सर्पासन, चक्रासन, मत्स्येद्रासन, उंटासन व पोटाचे व्यायाम लाभदायी ठरतात.
सर्वांगासन, सूर्यभेदी प्राणायाम, शीतली शीतवरी व योगनिद्रेचा फार फायदा होतो.
पाठीच्या कण्याचे व्यायाम, योगक्रिया, सुखासन, पद्मासन, त्रिकोणासन, उत्कटासन, अर्धमत्स्येद्रासन, गोमुखासन, वंकासन, सुप्तवंकासन, मत्स्यासन, उष्ट्रासन, भुजंगासन, धनुरासन, एकपाद, शंक्खासन, नौकासन गुणकारी आहेत.
कातडीचे विकार
हे विकार दूर करण्यासाठी प्रार्थनेबरोबरच शंखपद्मासन व नाडीशोधन करावे.
मांडीचे आजार
सर्वांगासन, जानुशिरासन, पश्चिमोत्तासन, अर्धमच्छेंद्रासन, सूर्यभेदी प्राणायाम नेतीजलनेती करावी. करील आसन अधुनमधून करत राहिल्यास सर्दीपासून संरक्षण मिळते.
कर्णी योगमुद्रा, शवासन, योगक्रियांचा उपयोग होतो.
तीव्र रक्तदाब
वंकासन, पवनमुक्तासन, शशांकासनासोबत शीतली, शीतकरी आणि भ्रामरी प्राणायामाचा उपयोग होतो. शवासनानेही ताण, थकवा दूर झाल्याने रक्तदाब आटोक्यात येतो.
दमा, श्वासाचे आजार
शवासन, मत्स्यासन, शलभासन, सुप्तवंकासन, भुजंगासन, उष्ट्रासन, शंखपक्षालन, भस्त्रिका, कपालभाती, उज्जाई प्राणायाम प्राणप्रयोग यांचा उपयोग होतो.
सर्वांगासन, हलासनाबरोबर मुलबंध कार्येत्सर्ग शितली प्राणायाम करावेत.
हातासाठी धनुरासन, बकासन, चक्रासन, उर्ध्कपद्मासन, हस्तभुजासन, कुक्कुटासन, कंकासन, लोलासन फार उपयोगी ठरतात.
पचनासाठी
पश्चिमोत्तासन, भुजंगासन, मयुरासन, शलमासन, ताडासन, उडियानासन, वंकासन, त्रिकोणासन, अर्धमच्छेंद्रासन आदी आसने लाभदायी ठरू शकतात.


रावण आणि शनिदेवाशी संबंधित हा प्रसंग फार कमी लोकांना माहिती असावा
शनिदेवाचे नाव ऐकताच लोकांच्या मनात भीती निर्माण होते. ज्योतिष्यशास्त्रानुसार शनि ग्रहाला न्यायाधीशाचे पद प्राप्त आहे. शनिदेवच मनुष्याला त्याच्या कर्मानुसार फळ प्रदान करतात. त्यामुळे शनिदेवाला क्रूर ग्रह मानले जाते. ज्या शनिदेवाला आपण सर्वजण घाबरतो, त्या शनिदेवाच्या पायावर रावणाने गदेचा प्रहार केला होता.
शास्त्रामध्ये रावण आणि शानिदेवाशी संबंधित एक प्रसंग सांगितलेला आहे. या प्रसंगानुसार रावणामुळे शनिदेव लंगडे झाले.
पुढील फोटोंवर क्लिक करा आणि जाणून घ्या, रावणामुळे शनिदेव कसे लंगडे झाले...


text: कुठे आहेत कोल्हापूरचे पेहलवान _ 24taas.com


संजय दत्त
संजय दत्त हा हिंदी चित्रपटसृष्टीतील एक अभिनेता आहे. तो दिवंगत अभिनेता व राजकारणी सुनिल दत्त यांचा मुलगा आहे. त्यांची आई नर्गिस दत्त देखील हिंदी चित्रपटसृष्टीतील गाजलेली नायिका आहे.
संजय दत्त यांनी आयुष्यात अनेक चढ उतार पाहिले. त्यांचा अभिनेता म्हणून सुरुवात चांगलीच गाजली. परंतु अंमली पदार्थांच्या आहारी गेले व अनेक वर्षे चित्रपट सृष्टीपासून दूर होते. अंमली पदार्थांचे सेवन केल्याने त्यांची तब्येत एकेकाळी फारच खालावली होती. त्यावेळेस सुनिल दत्त यांनी त्याला अमेरिकेत उपचारांसाठी नेले. अंमली पदार्थांचे संजय दत्त यांचे व्यसन उपचारानंतर सुटले व त्यांनी काही काळ अमेरिकेत व्यतीत केला. या काळात त्यांना अमेरिकेतच रहाण्याची व चित्रपट सृष्टीतील प्रसिद्धी पासून दूर रहाण्याचे ठरवले होते. परंतु सुनिल दत्त यांनी आपल्या इच्छेखातर भारतात परतण्याची विनंती केली व त्यास संजय दत्त यांनी होकार दिला.
भारतात परतल्यानंतर काही काळानंतर पुन्हा चित्रपट सृष्टीत प्रवेश केला. अनेक हिट चित्रपट दिले. या काळात व्यक्तीक आयुष्यात फेरबदल झाले. तसेच १९९२ च्या दंगली व नंतर झालेल्या बॉम्बस्फोटात त्यांचे नाव गोवले गेले. त्यांच्या रहात्या घरातून बेकायदेशीर ए.के ५६ रायफल हस्तगत करण्यात आली त्यामुळे तत्कालीन टाडा कायद्यात चांगलेच गोवले गेले.
संजय दत्त यांना २००९ च्या लोकसभा निवडणूकीसाठी समाजवादी पक्षाची उमेदवारी मिळाली. ते लखनौ या मतदार संघातून उमेदवारी लढणार होते. सी.बी.आय ने त्यांच्या मिळालेल्या शिक्षेचा दाखला देत त्यांची उमेदवारी रद्द करण्याची मागणी केली. ३१ मार्च २००९ रोजी सर्वोच्च न्यायलयाने दिलेल्या निर्णयानुसार त्यांना निवडणुक लढवता येणार नाही.
२१ मार्च २०१३ रोजी भारतीय सर्वोच्च न्यायालयाने १९९३ मुंबई बॉम्बस्फोट खटल्याचा निर्णय देताना बेकायदा शस्त्र बाळगल्याच्या आरोपाखाली संजय दत्त यांना ५ वर्षांची कारावासाची शिक्षा सुनावण्यात आली.


text:
ा ती हटलेली आहे. बहुदा भूगर्भातच काही बदल झाले असावेत.
सोम गावातील बैठक खरंच पुरेशी बोलकी आहे. शंभरावर माणसं बैठकीला होती याचा अर्थ गावाचा आकार पाहिला तर सारं गाव बैठकीला होतं. तिथं मला पहिल्यांदाच घोषणा ऐकू आल्या बंधार्‍याला विरोध करणार्‍या. मग घोषणा ऐकली ती आदिवासी स्वशासन कायद्याच्या अंमलबजावणीची. बहुदा एका आंदोलनाच्या जन्माचा मी साक्षीदार झालो आहे...
काही काळाने विस्थापितांच्या आणखी एका संघर्षाच्या बातम्या येऊ लागतील, त्या विरुन जातील. आधुनिक भारताची "विकासाच्या मार्गावर वाटचाल" सुरू असेल.
धडगावात नर्मदा नवनिर्माण अभियानातर्फे सुरू असलेल्या रचनात्मक कामाचा एक भाग म्हणून एक वसतीगृह उभारण्याचा प्रकल्प तिथल्या मंडळींनी डोक्यात घेतला आहे. अभियानाच्या जीवनशाळांमध्ये शिकणार्‍या मुलांना चौथीनंतर एकदम बाहेरच्या जगात फेकण्याऐवजी त्यांच्याच पर्यावरणात पुढचं शिक्षण घेता यावं यासाठी ही योजना. त्याची जुळवाजुळव करतानाच तिथंच परिसरातील गावातील मुला-मुलींसाठी शिवणकलेचा प्रशिक्षण कार्यक्रम घेतला गेला. राज्य सरकारच्या आदिवासी विकास खात्याची ही योजना. सोबतीला हे 'आंदोलक'. प्रशिक्षण देणारी शिक्षिकाही धडगावचीच. सुमारे पन्नास मुली(च) या कार्यक्रमात होत्या. त्यांचं प्रशिक्षण पूर्ण झाल्यानं प्रमाणपत्रांचं वाटप आणि कौतूक असा एक कार्यक्रम होता. पहिल्या बॅचमध्ये ५० मुली घेतल्या. त्यांची प्रगती अशी आहे की, या विभागानं पुढची बॅच पंच्याहत्तर जणांची मंजूर केली आहे. या प्रशिक्षणाचं काम गीतांजली पाहते. ती खुष होती हे दिसत होतंच. कार्यक्रमांमध्ये भाषणं करणं, व्यासपीठावर जाऊन काही बोलणं हे मला जमत नाही. आणि अशा प्रत्येक कार्यक्रमात सांगूनही संयोजकांनी तशी घोषणा केल्यावर "नाही" असं सांगण्याचा "शिष्टपणा" करण्याची वेळ माझ्यावर अनेकदा आली आहे. अशा वेळी मी फक्त तिथल्याच लोकांकडून ऐकलेली एक घोषणा देतो आणि मोकळा होतो. कोण, कुठला मी? तिथं रोज संघर्ष करत राहणार्‍यांना मी काय सांगणार? पण अशा बाहेरच्या पाहुण्यांना मोठं मानलंच जातं. ते असोत वा नसोत. त्यामुळं त्यांच्याकडून होणारं कौतूक महत्त्वाचं. इथं याही वेळी मी भाषण एका घोषणेवर निभावून नेलं. पण नंतर मात्र प्रमाणपत्रं वाटताना इतरांसोबत मीही पुढं गेलो. त्या मुलींच्या चेहर्‍याकडं पाहिल्यानंतर आपला शिष्टपणा मला खरोखरचाच वाटला. पंधरा ते अठरा-एकोणीस या वयोगटातल्या या मुली. काही नवीन शिकल्याचा आनंद त्यांच्या चेहर्‍यावर होता. त्यांच्यापैकी दोघी-तिघी बोलल्याही. या प्रशिक्षणाच्या कार्यक्रमात त्यांनी जवळपास सव्वा हजार मीटर कापड वापरलं वेगवेगळ्या कपड्यांसाठी. त्यापैकी काही कपडे - साधेच लेंगा, अंगरखा या धर्तीचे, पुरुषांचे आणि बायकांचेही - तिथं मांडले होते. पहिल्या पिढीत आलेली ही कला आहे हे ध्यानी घेतलं तर त्यांचं कौतुक न करणं हाच कोतेपणा आणि दरिद्रीपणा ठरला असता. कार्यक्रमानंतर सर्व मुलींना शिलाई मशीन देण्याचा आणि त्याची छायाचित्रे घेण्याचा अनौपचारिक कार्यक्रम झाला. तेव्हाही इतरांसोबत मीही कधी नव्हे ते यंत्रांचं वितरण केलं.
पण एक धोक्याची जागा आहेच. कार्यक्रम विस्तारेल पुढच्या टप्प्यात तेव्हा आणखी ७५ मुली तयार होतील. उचित की अनुचित? एका छोट्या तालुक्यात रोजगाराभिमुख म्हणून या कार्यक्रमातून पुढं काय साध्य होईल? शिवणकला येणार्‍या कितीची गरज आहे? आणखी एक टिपिकल सरकारी योजना ठरण्याचा धोका आहे, सावध व्हावंच लागेल या मंडळींना... प्रश्नाची दुसरी बाजू समोर येते - धडगावात हे काम आत्ता करणार्‍याचं काय होईल? तो दुसरं काही शोधेल, तुलनेनं त्याला ते सोपं असेल, असं म्हणतोय तेवढ्यात मनात पुढचा विचार येतोच - गावाकडच्या मुलींच्या तुलनेत सोपं, हे मान्य. पण त्याच्या स्वतःच्या क्षमतेत काय? त्या दृष्टीनं मात्र तोच आता या कार्यक्रमाचा गार्‍हाणेदार झाला असावा.
कार्यकर्त्यांचं प्रशिक्षण हेही एक महत्त्वाचंच काम. तीन दिवसांचा हा कार्यक्रम होता. महाराष्ट्र, मध्य प्रदेश, तामिळनाडू अशा तीन राज्यांतील वेगवेगळ्या संघटनांचे कार्यकर्ते तेथे होते. सकाळी प्रार्थना, व्यायाम, मग विविध विषय घेऊन झालेल्या गटचर्चा, त्यानुसारचं सादरीकरण असा काहीसा कार्यक्रम होता. सादरीकरण म्हणजे साध्या कार्डशीटवर स्केचपेन


Welcome to the Website of Shri Ganesh Naik
Guardian Minister of Thane District & State Excise Minister
Personal Details
श्री. गणेशजी नाईक : जनसामान्यांना आपलेसे वाटणारे राजकीय नेते, कार्यक्षम मंत्री, दूरदृष्टीचे विकासपुरुष, सर्वधर्मसमभावाचे प्रवक्ते, प्रगल्भ समाजसुधारक, सर्वांना सोबत घेवून प्रगतीच्या दिशेने वाटचाल करणारे लोकनेते – अशा अनेक प्रकारे श्री. गणेशजी नाईक यांचे व्यक्तिमत्व जनसामान्यांत लोकप्रिय आहे. सर्वसामान्य माणसाचे जीवन सुखमय व्हावे हा मुख्य...Read More
Job Fair 2014
' जीवनधारा 'च्या विनामूल्य ' मेगा जॉब फेअर ' चा ८००० उमेदवारांना लाभ २३८७ उमेदवारांना मिळाल्या नोकऱ्या युवा पिढीचे भवितव्य उज्वल करणारा रोजगार मेळावा – पालकमंत्री ना. गणेश नाईक नवी मुंबई शहर आणि परिसरातील युवकांना रोजगाराच्या वाट खुल्या करून देण्यासाठी ' जीवनधारा ' च्या रोजगार विभागाने मागील तीन...Read More
Janata Darbar
जनता दरबार : सर्वात मोठ्या ठाणे जिल्ह्याचे पालकमंत्री म्हणून जनतेशी थेट संवाद साधणारी आणि जनतेच्या प्रश्नांवर "ऑन द स्पॉट" तोडगा काढणारी "जनता दरबार" सारखी अभिनव संकल्पना श्री. गणेशजी नाईक यांनी राबविली. आज इतक्या वर्षानंतरही पालकमंत्री म्हणून जनतेशी सुसंवाद सुरु ठेवणारा जनता दरबार उपक्रमातील सातत्य हादेखील एक विक्रमच ठरावा. 'जनतेने प्रेमाने व...Read More
Green Hope
ग्रीन होप : १९९५ या कालावधीत गणेशजी नाईक वने व पर्यावरण खात्याचे मंत्री म्हणून विराजमान झाले. वन कर्मचा-यांना पाचवा वेतन आयोग लागू करण्यात तसेच वन कर्मचा-यांना स्वसंरक्षणासाठी शस्त्रे देऊन वनरक्षणाच्या दृष्टीने सामर्थ्य प्रदन करण्यात त्यांनी पुढाकार घेतला. "ग्रीन होप" संस्थेच्या माध्यमातून भव्य प्रमाणात वृक्षारोपण, वृक्षसंवर्धन, खारफुटींचे...Read More
Navi Mumbai Shikshan Sankul
नवी मुंबई शिक्षण संकुल : "नवी मुंबई शिक्षण संकुल" दरवर्षी दहावीच्या बोर्ड परीक्षेसारखीच "एस.एस.सी.सराव परीक्षा" आयोजित करुन विद्यार्थ्यांना परीक्षेसाठी आत्मविश्वास देते व गुणवंतांचे पारितोषिक देऊन कौतुक करते. विद्यार्थीदशेपासूनच नेतृत्वगुण अंगी असणा-या गणेशजींचे नेतृत्व सर्वप्रथम ठसठशीतपणे पुढे आले ते उरण येथील विद्यार्थ्यांना मिळणा-या...Read More
Navi Mumbai Kala Sankul
नवी मुंबई कला संकुल : "नवी मुंबई कला संकुल" प्रत्येक वर्षी "चित्रभारती" ही भव्यतम चित्रकला स्पर्धा तसेच "बालनाट्यमहोत्सव" आयोजित करुन नवी मुंबई प्रमाणेच ठाणे, मिरा-भाईंदर शहरातील मुलांच्या अंगभूत कलागुणांना उत्तेजन देते. ...Read More
Jeevandhara
' जीवनधारा 'च्या विनामूल्य ' मेगा जॉब फेअर ' चा ८००० उमेदवारांना लाभ २३८७ उमेदवारांना मिळाल्या नोकऱ्या युवा पिढीचे भवितव्य उज्वल करणारा रोजगार मेळावा – पालकमंत्री ना. गणेश नाईक नवी मुंबई शहर आणि परिसरातील युवकांना रोजगाराच्या वाट खुल्या करून देण्यासाठी ' जीवनधारा ' च्या रोजगार विभागाने...Read More
Activities
श्री. गणेशजी नाईक यांनी नेहमीच शहर विकासाच्या माध्यमातून नागरी सुविधांना आधुनिक तंत्रज्ञानाची जोड देत पूर्णत्वास नेला आहे. यामुळेच नवी मुंबई शहराची आज केवळ राज्य, देशाच्या नाही तर जगाच्या नकाशावरही स्वत :ची स्वतंत्र ओळख निर्माण झालेली दिसून येते. सर्वात मोठ्या ठाणे जिल्ह्याचे पालकमंत्री म्हणून जनतेशी थेट संवाद साधणारी आणि जनतेच्या...Read More
Navi Mumbai Krida Sankul 2014
नवी मुंबई क्रीडा महोत्सव क्रीडा संस्कृतीची जोपासना करणारा गृहमंत्री आर. आर. पाटील यांचे गौरवोद्गार २२ व्या महोत्सवाचा दिमाखदार शुभारंभ नवी मुंबई प्रतिनिधी नवी मुंबईने सायबर नगरी बरोबरच संस्कृती कला आणि परंपरेचा त्रिवेणी संगम साधणारी एक सांस्कृतिक नगरी म्हणून आपली वेगळी ओळख निर्माण केल्याचे गौरवोद्गार गृहमंत्री आर. आर. पाटील यांनी आज...Read More
Sarav Pariksha
"SSC Sarav Pariksha" organized by "Navi Mumbai Shikshan Sankul" has inaugurated by MLA Sandeep Naik on 08th December 2012 at Peoples Education Society High School, CBD. Exam is held at the same time in total 23 centres in Navi Mumbai. More than 12000 students have appeared for the exam this...Read More
Dakhale vatap
The one day free camp organized on May 3, by Navi Mumbai Shikshan Sankul in association with the Thane Tahsildar office to issue various certificates that are required for admissions in colleges, for jobs and businesses and official work has the year too been a grand success. Around fifteen thousand residents reportedly benefitted from the camp...Read More
-
Personal Details
श्री. गणेशजी नाईक : जनसामान्यांना आपलेसे...
-
Job Fair 2014
' जीवनधारा 'च्या विनामूल्य...
-
News
Recent News About Min. Ganeshji...
-
Janata Darbar
जनता दरबार : सर्वात मोठ्या ठाणे जिल्ह्याचे...
-
Green Hope
ग्रीन होप : १९९५ य


text:
सेन्सेक्स ७९२ अंकांनी उसळला
केंद्रीय अर्थमंत्री निर्मला सीतारमण यांनी अर्थव्यवस्थेतील मरगळ दूर करण्यासाठी गेल्या आठवड्यात काही घोषणा केल्या होत्या. या घोषाणांना सकारात्मक प्रतिसाद देत सोमवारी देशांतर्गत शेअर बाजारांनी तेजी नोंदवली.
केंद्रीय अर्थमंत्री निर्मला सीतारमण यांनी अर्थव्यवस्थेतील मरगळ दूर करण्यासाठी गेल्या आठवड्यात काही घोषणा केल्या होत्या. या घोषाणांना सकारात्मक प्रतिसाद देत सोमवारी देशांतर्गत शेअर बाजारांनी तेजी नोंदवली. मुंबई शेअर बाजाराचा निर्देशांक सेन्सेक्स ७९२.९६ अंकांनी उसळून ३७, ४९७ वर बंद झाला. तर राष्ट्रीय शेअर बाजाराचा निर्देशांक निफ्टी २२८ अंकांची वाढ नोंदवून ११,०५७ वर बंद झाला.
उत्साह परतला
सीतारमण यांनी अर्थसंकल्पात फॉरेन पोर्टफोलियो इन्वेस्टमेंट (FPI) च्या मिळकतीवर आयकर सरचार्ज लावण्याचा निर्णय मागे घेतला. सोबतच देशांतर्गत गुंतवणूकदारांसाठीदेखील आयकर सरचार्ज वाढवण्याचा निर्णय रद्द केला. त्याचबरोबर वाहन उद्योग, एनबीएफसी, गृहकर्ज, वाहन कर्ज आणि रेपो रेट यासंबंधीत बऱ्याच मोठ्या घोषणा केल्या. या घोषणांमुळे गुंतवणूकदारांमध्ये उत्साह परतला. परिणामी शेअर बाजारात वाढ झाल्याची पाहायला मिळाली.
'या' सेक्टरमध्ये वाढ
मुंबई शेअर बाजाराचा निर्देशांक सेन्सेक्स ६६२ अंकाच्या वाढीसह ३७ हजार ३६३ वर उघडला. तर राष्ट्रीय शेअर बाजाराचा निफ्टी १७० अंकाच्या वाढीसह ११ हजारांवर उघडला. त्यानंतर थोड्याफार घसरणीसह त्यात वाढच होत गेली खासकरून बँकिंग सेक्टरच्या शेअर्समध्ये १ हजार अंकांपेक्षा जास्त वाढ पाहायला मिळाली. बँकिंग सेक्टरचे शेअर्स १०८५ अंकांनी उसळून ३१,५३० वर बंद झाले. निफ्टीत देखील बँकिंग सेक्टरच्या शेअरमध्ये ९९२ अंकांची वाढ होऊन ते ३७,९५१ वर बंद झाले.
सोबतच कॅपिटल गुड्स (४६७ अंक), कंझ्युमर ड्युरेबल्स (३३२ अंक), आॅइल अँड गॅस (१८७ अंक), फायनांन्स (२२६ अंक), पीएसयू (१३१ अंक) वाढीसह बंद झाले.
भाग ३ : 'हे' आहेत म्युच्युअल फंडांतील गुंतवणुकीचे बहुपर्याय
भाग ५ : डीमॅट - शेअर बाजारात प्रवेशाचा मार्ग
Bsesensexniftynscshare market
शेअर बाजार कोसळला, सेन्सेक्समध्ये ७६९ अंकांची घसरण
Sep 3, 2019, 5:20 PM IST
Mutual Fund भाग ४ : सर्वाधिक परतावा देणारे इक्विटी म्युच्युअल फंड
Sep 1, 2019, 5:00 PM IST
Share Market भाग ६ : जाणून घेऊया आयपीओ आणि एफपीओबद्दल
Aug 31, 2019, 5:00 PM IST


text: आणि म्हणून अंतर्वस्त्र घेऊन संसदेत पोहोचल्या 'या' महिला खासदार


text: वर्गात इतर लेख "कावासाकी":


सोलापूर : ग्रामदैवत सिद्धेश्वर यात्रेच्या निमित्ताने येणाऱ्या भाविकांसाठी होम मैदानावर शिवसेनेच्या वतीने आयोजित केलेल्या भव्य आरोग्य शिबिरास भक्तांचा उत्स्फूर्त असा प्रतिसाद पाहायला मिळतो आहे.
हे शिबिर दिनांक 14 ते 16 जानेवारी दरम्यान सकाळी 11 ते रात्री अकरा पर्यंत सुरू राहणार आहे. यामध्ये मोफत मोतीबिंदू शस्त्रक्रिया, नेत्र तपासणी, मोफत चष्मे वाटप, बालरोग तपासणी, दात, कान, नाक, घसा तपासणी, स्त्री रोग, त्वचा रोग, हृदयरोग आणि विविध आजारांची तपासणी आणि मोफत औषधोपचार करण्यात येत आहेत.
सोलापूर जिल्ह्याचे शिवसेना संपर्कप्रमुख प्राध्यापक शिवाजी सावंत हे स्वतः या शिबिराच्या स्थळी सकाळपासून ठाण मांडून आहेत. त्यांच्या जोडीला जिल्हाप्रमुख अमोल शिंदे युवा जिल्हाप्रमुख प्रियदर्शन साठे दिलीप कोल्हे, हरिभाऊ चौगुले, संजय सर्वदे राजकुमार शिंदे हे नेते असून या शिबिरास आरोग्य उपसंचालक डॉ राधाकृष्ण पवार, जिल्हा आरोग्य अधिकारी डॉक्टर संतोष नवले, जिल्हा शिल्लक चिकित्सक डॉक्टर सुहास माने यांची देखरेख सुरू आहे.
दरम्यान जिल्हाप्रमुख अमोल शिंदे यांनी या शिबिरा बाबत अधिक माहिती देताना गड्डा यात्रा पाहायला आलेल्या सोलापूरकरांनी या आरोग्य शिबिराचा आवर्जून लाभ घ्यावा असे आवाहन केले.


PHOTOS: जगावेगळी परंपरा, लग्नाआधीच सोबत रात्र घालवतात तरुण-तरुणी!
लग्न, संसार, पती-पत्नी याबाबत भारतीय संस्कृतीत वेग-वेगळ्या व्याख्या केलेल्या आहेत. परंतु जंगलात राहणार्या जमातींची परंपरा, विवाहाची पद्धत आपल्याला आपल्याला थक्क करणारे आहे. छत्तीसगडमधील अबूझमाड येथील जंगलात राहणार्या माडिया जमातीतील लोकांची विवाह पद्धती फारच निराळी आहे. या जमातीत लग्नाच्या आधीच तरुण-तरुणींना सोबत रात्र घालविण्याची सूट दिली जाते.
तरुण-तरुणी या एका रात्रीत एकमेकांच्या जवळ राहतात. परस्परांना समजून घेतात. त्यानंतर ते सोबत घालविलेल्या रात्रीबाबत आपापल्या घरच्या मंडळींना सांगत असतात. मग सगळ्या बाजूंचा विचार केल्यानंतर घरची मंडळी संबंधित तरुण-तरुणींचा विवाह निश्चित करतात.
माडिया जमात आणि अन्य समाजात एक साम्य दिसते. ते म्हणजे विवाहातील रुसव्या- फुगव्यांचे. वर पक्षाकडील मंडळींचे रुसवे- फुगवे वधू पक्षाला मान्य करावे लागतात. एवढेच नाही तर वधु पक्षातर्फे एक ठराविक रक्कम वर पक्षाला द्यावी लागले.
या जमातीत अविवाहीत मुली रात्री झोपडीत झोपत नाहीत. लग्नाआधी विवाहोत्सूक तरुणींना रात्री पळवून नेले जाते. तरुण- तरुणी रात्र एकत्र घालवतात. विशेष म्हणजे वयात आलेल्या मुला-मुलींना त्यांच्या वरिष्ठांकडून लैंगिक शिक्षण दिले जाते.
पुढील स्लाईडवर क्लिक करून जाणून घ्या, जंगलात राहणार्या जमातींमधील विवाहाच्या परंपरा...


text: मुंबई - बॉलिवूडमध्ये देण्यात येणाऱ्या अवॉर्डच्या विरोधात आजवर कुणीही आवाज उठवला नव्हता. मात्र संगीतकार अमाल मलिकने याविरोधात आवाज उठवला आहे. त्याने फेसबूकवर पोस्ट टाकून नाराजी व्यक्त केली आहे. फिल्मफेअर सारखे पुसस्कार देणारे परीक्षक पक्षपात करत असल्याची टीका त्याने फेसबुकवर केली आहे. तसेच ज्यांनी आपल्याला नॉमिनेट केलं अशा परीक्षकांचे मी आभार मानतो अशा आशयाची पोस्ट अमालने फेसबूकवर टाकली. तसेच अशा शोमध्ये नि:पक्षपाती परीक्षकांची गरज असल्याचंही त्याेन या पोस्टमध्ये लिहिलंय.


text: राज्याच्या २०१६-१७ सालच्या आíथक सर्वेक्षण अहवालानुसार, राज्यात ४८७ आयटी पार्कना परवानगी दिली गेली आहे. पुण्यात सर्वाधिक १७२, नवी मुंबईसह बृहन्मुंबई १६२, ठाणे १४०, नागपूर ५, नाशिक ५, औरंगाबाद ३ आणि वर्धा १ अशा या आयटी उद्योग केंद्रांतून १३.६६ लाख नोकऱ्या निर्माण होणे अपेक्षित आहे. सध्या याच केंद्रांत देशी-बहुराष्ट्रीय अशा सुमारे तीन हजार सॉफ्टवेअर कंपन्यांमधून साडेसहा-सात लाख जणांना थेट रोजगार उपलब्ध होत आहे. गेली काही वष्रे दरसाल लाख – पाऊण लाख रोजगारनिर्मिती एकटय़ा आयटी व आयटीपूरक सेवा क्षेत्रातून झाली असल्याचे आकडेवारी तपासली असता ध्यानात येते.


text:
लॉकडाऊनमध्ये सुरू करू शकता हा व्यवसाय, होईल लाखो रुपयांची कमाई start business in honey production with govt help india joins five major honey producing countries mhjb | News - News18 Lokmat, Today's Latest Marathi News
केंद्र सरकारने आत्मनिर्भर भारत अभियानाअंतर्गत मधमाशी पालनासाठी प्रोत्साहन देण्यासाठी 500 कोटींचा निधी मंजूर केला आहे. जर तुम्ही देखील या क्षेत्रात व्यवसाय करण्याचा विचार करत आहात तर तुमच्यासाठी ही एक चांगली संधी आहे.
Last Updated: May 23, 2020 10:49 AM IST
नवी दिल्ली, 23 मे : भारत जगभरातील मध उत्पादन (Honey Production) करणाऱ्या 5 सर्वात मोठ्या देशांपैकी एक आहे. देशामध्ये मधाचे उत्पादन 2005-06 च्या तुलनेत 242 टक्क्यांंनी वाढले आहे. केंद्रीय कृषीमंत्री नरेंद्र सिंह तोमर (Agriculture Minister Of India Narendra Singh Tomar) शेतकऱ्यांचे उत्पादन वाढवण्यासाठी सरकार मधमाशी पालनाला प्रोत्साहन देत आहे. केंद्र सरकारने आत्मनिर्भर भारत अभियानाअंतर्गत मधमाशी पालनासाठी प्रोत्साहन देण्यासाठी 500 कोटींचा निधी मंजूर केला आहे. जर तुम्ही देखील या क्षेत्रात व्यवसाय करण्याचा विचार करत आहात तर तुमच्यासाठी ही एक चांगली संधी आहे. तुम्ही हनी हाऊस आणि हनी प्रोसेसिंग प्लँट करू शकता.
242 टक्के उत्पादन वाढले
कृषीमंत्र्यांनी अशी माहित दिली की 2005-06च्या तुलनेत मधाचे उत्पादन 242 टक्क्यांनी वाढले आहे. तर मधाच्य निर्यातीत 265 टक्क्यांनी वाढ झाली आहे.
कृषीमंत्र्यांनी असे म्हटले की, शेतकऱ्यांचे उत्पन्न दुप्पट करण्यासाठी हा पुरक व्यवसाय अत्यंत उपयोगी आहे. मधमाशी पालनाच्या प्रशिक्षणासाठी चार मोड्यूल बनवण्यात आले आहेत, ज्या माध्यमातून 30 लाख शेतकऱ्यांना प्रशिक्षण देण्यात आले आहे.
सरकराकडून मिळेल ही मदत
जर तुम्ही हनी प्रोसेसिंग प्लँट सुरू करू इच्छितात त्यांना खादी ग्रामोद्योग (KVIC) मदत करेल. KVICकडून तुम्हाला 65 टक्के कर्ज मिळेल आणि 25 टक्के सबसिडी देखील मिळेल. प्रकल्पासाठी लागणारे उर्वरित 10 टक्के गुंतवणूक तुम्हाला करावी लागेल. KVIC नुसार जर तुम्ही वार्षिक 20 हजार किलोग्राम मध उत्पादन करण्याचा प्लँट सुरू करणार असाल तर याकरता जवळपास 24.50 लाख रुपयांचा खर्च येईल.
याकरता तुम्हाला जवळपास 16 लाखाचे कर्ज मिळेल तर मार्जिन मनीच्या रुपात 6.15 लाख रुपये मिळतील. तर तुम्हाला 2.35 लाखांची गुंतवणूक करावी लागेल.
जर तुम्ही वार्षिक 20 हजार किलोचे मधाचे उत्पादन घेतले, ज्याची किंमत 250 रुपये प्रति किलो आहे, यामध्ये 4 टक्के वर्किंग लॉस सामाविष्ट केल्यास वार्षिक 48 लाख रुपयांची विक्री होईल. यामध्ये सर्व खर्च जो जवळपास 34.15 लाखाचा आहे तो वजा केल्यास साधारण वार्षिक 13.85 लाखांची कमाई होईल. म्हणजे महिन्याला 1 लाखांपेक्षा जास्त कमाई होऊ शकेल.
Tags: honey farming
First Published: May 23, 2020 10:49 AM IST


text:
0+2650 | 4293 | 596 | - | 75 | - |
| | नंबर | नाम | पद | श्रेणी | भुगतान (रु.) | अन्तर्विद्यार्थी | अन्तर्विद्यार्थी | अन्तर्विद्यार्थी | अन्तर्विद्यार्थी |
|---|------|-----|----|-------|----------------|----------------|----------------|----------------|
| 12 | | | | | | | | |
| 13 | | | | | | | | |
| 14 | | | | | | | | |
| 15 | | | | | | | | |
| 16 | | | | | | | | |
| 17 | | | | | | | | |
| 18 | | | | | | | | |
| 19 | | | | | | | | |
कलम 4 (1) (ब) (VII) नमूना (क)
जिल्हाधिकारी कार्यालय येथील जिल्हा पुरवठा अधिकारी कार्यालय, हिंगोली या कार्यालयाच्या परिषदांची यादी प्रकाशित करणे, या कार्यालयात काणतीही परिषद भरविली जात नाही.
| अ.क्र. | परिषदेचे नाव | परिषदेचे सदस्य | परिषदेचे उद्दिष्ट | किती वेळा घेण्यात येते | सभा जनसामान्यांसाठी खुली आहे किंवा नाही | सभेचा कार्यवृत्तांत (उपलब्ध ) |
|-------|----------------|-----------------|-----------------|-----------------|---------------------------------------------|----------------------------------|
| - | - | - | - | - | - | - |
कलम 4 (1) (ब) (VII) नमूना (ड)
जिल्हाधिकारी कार्यालय येथील जिल्हा पुरवठा अधिकारी कार्यालय हिंगोली या कार्यालयाच्या कोणत्याही संस्थेची यादी प्रकाशित करणे
| अ.क्र. | संस्थेचे नाव | संस्थेचे सदस्य | संस्थेचे उद्दिष्ट | किती वेळा घेण्यात येते | सभा जनसामान्यांसाठी खुली आहे किंवा नाही | सभेचा कार्यवृत्तांत (उपलब्ध ) |
|-------|----------------|-----------------|-----------------|-----------------|---------------------------------------------|----------------------------------|
| - | - | - | - | - | - | - |
कलम 4 (1) (ब) (IX)
जिल्हाधिकारी कार्यालय येथील जिल्हा पुरस्तवा अधिकारी कार्यालय हिंगोली या कार्यालयातील अधिकारी व कर्मचारी यांची नाव, पत्ते व त्यांचे मासिक बेळन करणे.
| अ.क्र. | अधिकारी / कर्मचारी-यांचे नाव | पदनाम | वर्ग | रूजू दिनांक | दुरच्छवी खर्चांक | एकूण |
|-------|--------------------------------|--------|------|--------------|------------------|-------|
| 1 | श्री. लतीफ पठाण | जिप.अ. | I | 05/06/2008 | 221458 | |
| 2 | रिक्त | स.जिप.अ. | I | | | |
| 3 | श्री. एस.एम. गादेवाड | जिप.प्रिन.अ. | II | 01/06/2007 | 221458 | |
| 4 | श्री. आर.एस. बुऱ्युकुले | स.ल.अ. | III | 01/06/2008 | 221458 | |
| 5 | श्री. आर.डी. राजवल | जिल्ले.प. | III | 09/02/2005 | | |
| 6 | श्री. जी.एल.जाधव | अ.का. | III | 01/06/2007 | | |
| 7 | श्री. के.एम. कामम | अ.का. | III | 30/08/2004 | | |
| 8 | श्री. एम.एस.जगताप | अ.का. | III | 01/06/2007 | | |
| 9 | श्री. कं.जी. वाघमारे | अ.का. | III | 01/06/2008 | | |
| 10 | श्री. प्रम.जी. खंडागाडे | अ.का. | III | 01/06/2008 | | |
| 11 | श्री. जी.डी. वाणखडे | लघुटकलेखक | III | 04/09/2007 | | |
| 12 | श्री. एस.एम. तातापुरे | लिपिक | III | 24/02/2002 | | |
| 13 | श्री. सी.आर. गांजे-गावकर | लिपिक | III | 01/06/2008 | | |
| 14 | श्री. एस.बी. नाइकनवर | लिपिक | III | 01/06/2008 | | |
| 15 | श्री. बी.बी. धूत | लिपिक | III | 01/06/2008 | | |
| 16 | श्री. एस.एस. कुलकर्णी | लिपिक | III | 01/06/2007 | | |
| 16 | रिक्त | वाहन चालक | III | | | |
| 17 | श्री. आर.जी.चारमारे | शिपाई | IV | 18/11/1999 | | |
| 18 | श्री. आर.एस.गांगे | शिपाई | IV | 01/06/2003 | | |
कलम 4 (1) (ब) (vii)
जिल्हाधिकारी कार्यालय येथील जिल्हा पुरवठा अधिकारी, हिंगोली या कार्यालयाच्या परिनामकारक कामासाठी
जनसामान्यांशी सल्ला मसलत करण्याची व्यवस्था.
जन सामान्यांशी त्यांच्या तक्रारी विषयी सल्ला मसलत केली जाते व त्यानुसार संबंधिताना या कार्यालयातील कार्यप्रणाली
बावल विस्तृत माहिती दिली जाते.
| अ.क्र. | सल्ला मसलतीचा विषय | कार्यप्रणालीच्या विस्तृत वर्गन | काणल्या अर्थनियमा / नियम / परिपक्कात्रे | पुनरावृत्तीकाळ |
|-------|-----------------|-----------------|-----------------|-----------------|
| - | - | - | - | - |
कलम 4 (1) (xii) नमुना (अ)
जिल्हाधिकारी कार्यालय येथील जिल्हा पुरवठा अधिकारी, हिंगोली या कार्यालयातील अनुदान वाटपाच्या कार्यक्रमाची
कार्यपद्धती ---- या वर्षासाठी प्रकाशित करो.
या कार्यालयात अनुदान वाटप करण्याजोगे योजना राबविल्या जात नाहीत.
कलम 4 (1) (ब) (xiii)
जिल्हाधिकारी कार्यालय येथील जिल्हा पुरवठा अधिकारी कार्यालय, हिंगोली या कार्यालयातील मिळणार-या सवलती परवाना
या चालू वर्षाची तपशिलवार माहिती.
परवाना / परवानगी / सवलतीचे प्रकार :- या कार्यालयात खालील प्रमाणे परवाने दिले जातात.
| अ. क्र. | परवनाधारकाचे नाव व पता | परवाना क्रमांक | परवाना कोणत्या ताळुक्यासाठी आहे. | द


झेलमची लढाई
झेलमची लढाई (इंग्लिश: Battle of the Hydaspes, बॅटल ऑफ द हिडास्पेस[१५]) ही इ.स.पू. ३२६ साली अलेक्झांडर आणि पोरस यांच्यात झेलम नदीच्या काठी झालेली लढाई होती.
अनुक्रमणिका
पार्श्वभूमी[संपादन]
तक्षशीलेचा राजा अंभी आणि झेलम आणि चिनाब नद्यांदरम्यान राज्य करणारा पोरस उर्फ पौरव (पुरू) हे प्रबळ राजे असले तरी त्यांचे आपापसात अजिबात पटत नव्हते. त्यांच्यात सतत संघर्ष होत असत आणि ते एकमेकांना आपल्या राज्यविस्ताराच्या धोरणातील अडथळे मानत असत. अलेक्झांडर सिंधू नदी पार करून आल्यानंतर अंभी राजाने लगेच अलेक्झांडराच्या छावणीत जाऊन त्याची औपचारिक शरणागती पत्करली आणि त्याला चांदीचे २०० टॅलेंट[१६], तीन हजार बैल, दहा हजार मेंढ्या, तीस हत्ती आणि इतर अनेक वस्तूंचा नजराणा दिला. पोरस आपल्या राज्याच्या सीमा पूर्वेकडे वाढवून त्या प्रदेशात आपले वर्चस्व स्थापन करण्याच्या प्रयत्नात असल्याने अंभीने पोरसाचा पराभव करण्यासाठी अलेक्झांडराशी सख्य करून त्याची मदत स्विकारली. नंतर अलेक्झांडराने एका दूताकरवी शरणागती पत्करण्याचा निरोप पोरसाकडे पाठवला पण पोरसाने त्याला दाद दिली नाही; उलट राज्याच्या सीमेवर आपण सशस्त्र भेटण्यास तयार असल्याचा निरोप पोरसाने अलेक्झांडरास पाठवला.
लढाईपूर्वी[संपादन]
पोरसाचा निरोप मिळाल्यानंतर अलेक्झांडराने वायव्य भारताच्या क्षत्रपपदी फिलिप याची नियुक्ती करून त्याचे मुख्यालय पुष्कलावती ऊर्फ पेशावर येथे केले. अंभीच्या तक्षशीला राज्यात सैन्याची एक तुकडीही तैनात केली आणि नंतर त्याने आपला मोर्चा पोरसाकडे वळवला. अंभीच्या सैन्यासह अलेक्झांडराचे ग्रीक सैन्य झेलम नदीपर्यंत पोहोचले. नदीला तेव्हा पूर आला होता तरीही ठरल्याप्रमाणे पोरस नदीच्या पलीकडील काठावर आपल्या सैन्यासह हजर होता. पोरसाने त्या परिसरातील पूंच आणि नौशेरा भागातील अभिसार जमातीच्या राजांचीही मदत घेण्याचा प्रयत्न केला होता पण त्याने आधीच अलेक्झांडरासमोर शरणागती पत्करली होती. रावी नदीच्या परिसरात राज्य करणाऱ्या पोरसाच्या एका आप्तानेही त्याला मदत करण्याचे नाकारले. अशा रितीने सर्व बाजूंनी कोंडी झाली असली तरी पोरसाने परिणामांची तमा न बाळगता खंबीरपणे अलेक्झांडराच्या सैन्याचा मुकाबला करण्याचा निश्चय केला.
लढाई[संपादन]
झेलम नदीच्या दुसऱ्या काठावरील पोरसाच्या सैन्याची रचना पाहून अलेक्झांडरच्या सैन्यातील सेनापतीला आश्चर्याचा धक्काच बसला. पोरसाच्या सैन्यात तीस हजार पायदळ, चार हजार घोडेस्वार, आणि दोनशे हत्ती होते[१७]. मध्यभागी असलेल्या पायदळाच्या समोरच्या बाजूला हत्तींची एक प्रकारची अभेद्य भिंतच पोरसाने उभी केली होती. पायदळाच्या दोन्ही बाजूला घोडेस्वार आणि त्यांच्यासमोर रथ ठेवण्यात आले होते. दोन्ही प्रतिस्पर्धी सैन्य झेलम नदीच्या दोन्ही काठावर समोरासमोर होते. त्यांच्यात दोन आठवडे एकही चकमक झाली नाही. अलेक्झांडराचे सैन्य पोरसाला नकळत नदी पार करण्याच्या सुरक्षित मार्गाच्या शोधात होते. नदीकाठच्या दलदलीमध्ये त्यांना नदीचा एक उथळ प्रवाह आढळला पण तो मुख्य छावणीपासून उत्तरेला सत्तावीस किलोमीटर अंतरावर होता. एका अंधाऱ्या रात्री भर पावसाची संधी साधून तराफ्यांच्या तात्पुरत्या पुलावरून अलेक्झांडरचे अकरा हजार घोडेस्वारांचे मुख्य सैन्य नदी पार करून गेले. त्या अंधाऱ्या रात्री पावसाची संततधार असल्याने पोरसाचे सैनिक काहीसे गाफील राहिले. पोरसाला ही घटना कळल्यावर त्याने दोन हजार घोडेस्वार आणि एकशे वीस रथांसह आपल्या मुलाला शत्रुसैन्याचा मुकाबला करण्यासाठी रवाना केले; मात्र त्याचा दणदणीत पराभव झाला. सैन्याची फेररचना करण्यास पोरसाला पुरेशी संधी मिळाली नाही. पावसानेही त्याच्या सैन्याची रचना विस्कळीत झाली. त्याचे रथ फसले, घोडे आणि सैनिकांना मुक्त हालचाली करणे अशक्य झाले. हत्ती आणि आघाडीच्या तुकडीला शत्रूच्या हालचालीवर नियंत्रण ठेवता आले नाही. सिरवल आणि पकराल या दोन खेड्यांमधील मैदानात ही निर्णायक लढाई झाली. खुद्द अलेक्झांडराने सैनिकांच्या एका तुकडीसह शत्रुसैन्यात मुसंडी मारल्याने पोरसाच्या सैन्याची दाणादाण उडाली. पोरसाचे बारा हजार सैनिक, दोन पुत्र, आणि बहुतेक सेनापती या युद्धात मारले गेले. पोरसाने शेवटपर्यंत लढा दिला पण त्याचा काही उपयोग झाला नाही. घायाळ पोरसाल


राजा विक्रमाने परत आपली जुनी-पुराणी भंगार फटफटी बाहेर काढली आणि तिला कीक मारली. अनेक शतकांच्या शिरस्त्याप्रमाणे तो वेताळाला घेऊन येणार होता. बायपासवरून दहा मिनिटांतच तो शहराजवळच्या जंगलात पोचला. वेताळाची बसण्याची जागा तर त्याला माहितच होती. शिवाय ज्या झाडाजवळून रिअॅलिटी शोचा आवाज ऐकू येतो, तिथे वेताळ असतो हे त्याला माहित होतं. त्यामुळे त्याने तिकडे मोर्चा वळवला आणि वेताळाला उचलून खांद्यावर घेतले. वेताळाचेही आवडते पात्रं शोमधून बाहेर पडल्याने त्यालाही शो बघण्यात रस नव्हता. त्यापेक्षा राजाला जरासे छेडून त्याला ताज्या घडामोडीवर आजचा सवाल विचारावा निघून जावे, असा खासा बेत त्याने रचला होता.
गाडी महामार्गाला लागताच वेताळाने आपले तोंड उघडले. तो म्हणाला, "ए राजा, परिवहन अधिकाऱ्यांनी गाडी चालवताना मोबाईलवर बोलू नये असा नियम केला आहे. केवळ बोलण्यासाठी तो लागू नाही. तरीही तू असा गप्प गप्प का? दुचाकी चालकांना अद्याप टोल द्यावा लागत नाही, त्यामुळे तू मला नेण्यासाठी कितीदाही येऊ-जाऊ शकतोस. तरीही सत्ताधारी नेत्यांसारखे न बोलता तुला मुका कावा साधायचा असेलच, तर मी मात्र विरोधी पक्षांसारखा आवाज काढतच राहणार. त्यासाठी कितीदाही निलंबित होण्याची माझी तयारी आहे. कारण मेली कोंबडी आगीला भीत नाही. मग वेताळ कशाला निलंबनाला घाबरेल? मी तुला आता एक फर्मास कथा सांगतो. ती नीट ऐक. मी त्या कथेवर आधारित एक प्रश्न विचारेन. त्याचे उत्तर कार्यक्रमानंतर एसएमएसद्वारे दे."
इतके बोलून वाहतूक पोलिस जसे नियम मोडणाऱ्या वाहनांची वाट पाहात रस्त्याच्या कडेला उभे राहतात, तसा एक सहेतूक पॉज वेताळाने घेतला. मग तो महागाईसारखा सुटला, "एक नगरी होती. ती राज्याची राजधानी नव्हती तरी राज्याच्या राजधानीपेक्षा त्या नगरीचा तोरा जास्त होता. कारण राज्याच्या राजाचा, मंत्र्यांचा, सरकारी अधिकाऱ्यांचा, झालंच तर सरकारचाही खजिना भरण्याची ताकद त्या नगरीत होती. अशा या नगरीत राज्याच्या सगळ्या भागातून लोक येत होते. त्याबद्दल त्या नगरीच्या लोकांमध्ये नाराजी होती. त्यामुळेच नाराजीचे नाराजकारण करणारे पक्षही तिथे होते. ही नगरी उभी करण्यासाठी नगरीच्या लोकांनी दिलेल्या लढ्याचे उदाहरण पक्ष देत होते. तरीही नगरी आडवी करण्याऱ्यांना अडवण्याची त्यांची प्राज्ञा नव्हती. नगरीबाहेरचे लोक याच्याविरूद्ध होते. आता पुढे काय झाले ऐक.
"या नगरीतून मोठे झालेले काही लोक होते. त्यांच्यामध्ये एक सच्छील असा खेळाडू होता. तोंडावर नियंत्रण असल्याबद्दल त्याची ख्याती होती आणि त्याची कामगिरीही चोख होती. राज्यात सगळीकडे त्याच्या नावाचा दबदबा होता. या नगरीच्या लोकांना त्याचा खास अभिमानही होता. आपला माणूस म्हणून त्याच्याकडे सगळे अपेक्षेने पाहायचे. एकदा काय झाले, कोणालाही अशक्य अशी प्रदीर्घ खेळी केल्याबद्दल या सच्छील खेळाडूचा सत्कार सगळ्यांनी आयोजित केला. राज्याच्या, नगरीच्या नव्हे हां, मुखंडांनी त्याला एका मंचावर ठेवले. याचवेळी बोलताना कधी नाही ते या सच्छील खेळाडूने जाहीर केले, की ही नगरी केवळ त्या नगरीच्या नव्हे तर सगळ्या राज्याची आहे. त्याच्या या वाक्याचा खूप गाजावाजा करण्यात आला. ज्येष्ठांनी टीका केली तर कनिष्ठांनी दुर्लक्ष केले. तर आता तू मला सांग, काहीही गरज नसताना या सच्छील खेळाडूने असा बाँबगोळा का टाकला? गेला काही वर्षे त्याने फिरकी गोलंदाजी केलेली नाही म्हणून का असा दुसरा टाकला? माझ्या प्रश्नाचे उत्तर ताबडतोब दे, राजा नाहीतर तुझ्या या मतलबी मौनाचा मी कडक शब्दांत निषेध करीन. झालंच तर तुझ्या पुतळ्याचे दहन करीन. फेसबुकवरील तुझ्या सगळ्या मित्रांपर्यंत तुझे हे अपयश पोचवीन…" थेट प्रक्षेपण करताना वृत्तवाहिन्यांचे बातमीदार करतात तशी असंबद्ध बडबड करत वेताळ हातवारे करू लागला. तितक्यात कौटुंबिक मालिकांमधील पुरूष मंडळी करतात तसा मख्ख चेहरा करून राजा बोलला.
"वेताळा, अरे रिएलिटी शो आणि दररोजच्या मालिका सोडून हा तमाशा बघितल्यामुळे तुला हा प्रश्न पडला का? अरे, ज्या ठिकाणी, ज्या मंचावर हा प्रसंग घडला तो जरा आठवून पाहा बरे. त्यात मुळचे नगरीचे माणसं किती आणि नगरीबाहेरचे मात्र राज्यातील किती, याचा तू अंदाज घेतला का? या सच्छील खेळाडूला फारसे बोलून कधी माहित नव्हते, असे तूच


ाढीबरोबर अनेक पर्यावरणीय कारणाने जैवविविधतेचा नाश होत होता. समूह विलोपन क्रियेमुळे जैवविविधतेमध्ये घट आणि वृद्धी हे प्रकार सजीवांच्या निर्मितीपासून चाललेले आहेत. कार्बनिफेरस युगामध्ये झालेल्या विलोपनामध्ये पर्जन्यवने भूपृष्ठाखाली गाडली गेली. या काळात गाडल्या गेलेल्या जीवाश्मांवर उच्च दाब आणि कार्बन वेगळा होण्याच्या प्रक्रियेतून निर्माण झालेले दगडी कोळसा आणि क्रूड ऑइल आजच्या आपल्या इंधनाची ९०% गरज भागवत आहे. पंचवीस कोटी वर्षापूर्वी पर्मियन-ट्रायसिक युगाच्या संधिकालात झालेल्या विघटनाने जैवविविधतेची सर्वाधिक हानी झाली. (या काळात डायनोसॉर नष्ट झाले). या धक्क्यातून सावरण्यास पृष्ठवंशी सजीवाना तीन कोटी वर्षे लागली. गेल्या दोन तीन कोटी वर्षांच्या जीवाश्मांच्या अभ्यासावरून असे आढळून आले आहे की आजच्या एवढी जैवविविधता कधीही अस्तित्वात नव्हती. सर्व वैज्ञानिकांना हे म्हणणे पूर्णपणे मान्य नाही. जीवाश्मीकरण सर्व सजीवांचे कधीही प्रातिनिधित्व करू शकत नाही हा त्यांचा आक्षेप. काही वैज्ञानिकांच्या म्हणण्यानुसार तीस कोटी वर्षापूर्वी आणि आजच्या जैवविविधतेमध्ये फारसा फरक नसावा. सध्याच्या सजीव जातींची संख्या दोन दशलक्ष ते शंभर दशलक्ष एवढी असावी. सर्व पर्यायाचा विचार करून सजीवांची संख्या १३० ते १४० लाखांपर्यंत पोहोचते. यांमधील संधिपाद प्राण्यांची संख्या सर्वाधिक आहे. ज्या ठिकाणी सजीवामध्ये संघर्ष कमी आहे म्हणजे निसर्ग निवडीच्या "फिटनेस" ला (डार्विंनचा सिद्धान्त) सामोरे जावे लागत नाही अशा ठिकाणी जैवविविधता वृद्धिंगत होते.
अधिकतम सजीव संख्या[संपादन]
पृथ्वीवर एका वेळी सर्वाधिक किती सजीव राहू शकतील ही पृथ्वी ग्रहाची सजीव धारण क्षमता झाली. उदा. एका हेक्टरमध्ये अधिकतम किती गव्हाचे उत्पादन घेता येईल याची जीवशास्त्रीय मर्यादा गणिताने काढता येते. जाति-विविधता किती असू शकेल याचा अंदाज काढता येतो. सागरी सजीवाची विविधता वृद्धिवक्र पद्धतीने तर भूमीवरील सजीवांची विविधता घातश्रेणीने वाढते. एका वैज्ञानिकाच्या म्हणण्याप्रमाणे चतुष्पाद प्राणी आजच्या घटकेला भूप्रदेशावरील ६४% प्रदेशातसुद्धा पोहोचलेले नाहीत. मानवी हस्तक्षेपाशिवाय चतुष्पाद सजीवांची वाढ अशा पद्धतीने होण्याची शक्यता आहे की सर्व प्रकारच्या परिसंस्थेमेध्ये चतुष्पाद पोहोचतील.
याउलट फेनेरोझोइक कालखंडामध्ये जैवविविधतेच्या वाढीचा आलेख अपास्ताकार (हायपरबोलिक) आकाराचा दिसतो. पहिल्या स्तरातील धन पुन:प्रदाय पद्धतीने (पॉझिटिव्ह फीडबॅक) होतो. जेवढी पूर्वजांची संख्या अधिक तेवढी त्यापासून निर्माण होणाऱ्या पिढ्यांची संख्या अधिक. वृद्धीसाठी आवश्यक घटकांचा तुटवडा असल्यास सजीवांची विविधता ऋण पुन:प्रदाय पद्धतीने कमी होते. अपास्ताकार वाढीचे आणखी एक उदाहरण म्हणजे मानवी लोकसंख्येमधील वाढ. तंत्रज्ञानाच्या वाढीबरोबर आणि कृषि क्षेत्रामधील सुधारणामुळे अजून मानवी लोकसंख्या चरम वृद्धि संख्येपर्यंत पोहोचली नाही.
मानवाच्या उदयाबरोबर आणखी एक विलोपन क्रिया चालू झाली आहे यावर बहुतेक वैज्ञानिकांचे एकमत होत आहे. यास होलोसीन मास एक्स्टिन्शन असे म्हणण्याची पद्धत आहे. होलोसीन या ग्रीक शब्दाचा अर्थ "आधुनिक" असा आहे. प्लाइस्टोसीन कालखंडाचा अस्त झाल्यानंतर होलोसीन युगाचा सुमारे ११,००० वर्षापूर्वी प्रारंभ झाला. इसपू १०,००० मध्ये कृषि व्यवस्थेचा प्रारंभ. परिसरामध्ये तंत्रज्ञान आणि अवजारांच्या मदतीने बदल करून नैसर्गिक अधिवास मानवास राहण्यायोग्य बनवणे हे होलोसीन युगाचे वैशिष्ठ्य. मानवी हस्तक्षेपामुळे सध्या विलोपन क्रिया एवढी झपाट्याने चालली आहे की फक्त १०० वर्षामध्ये इतर सजीवांचा नाश होण्याची शक्यता आहे.
जैवविविधतेचा मानवास फायदा[संपादन]
जैवविविधता परिसंस्था टिकवून ठेवण्यास मदत करते. त्यामुळे कार्बन डाय ऑक्साइड चक्र सुरळीत राहते. हवेचे सर्व घटक संतुलित राहतात. जलचक्रामुळे पाणी शुद्ध होते. जमिनीची धूप थांबते. अश्मयुगापासून मानवी हस्तक्षेपामुळे सजीव जातींचा विनाश व्हायला प्रारंभ झाला. याआधी नैसर्गिक आपत्ति हेच फक्त जातिविनाशाचे एकमेव कारण होते. जीवाश्मांच्या अभ्यासावरून अश्मयुगापासून जातिविनाशाचा वेग शंभर ते दहा हजार पटीनी वाढल्याचे सिद्ध झाले आहे.
कृषि[संपादन]
पिकांमधील विविध


text:
राज ठाकरे - एक वादळ: राज ठाकरेंच्या भूमिकेने भाजपाचे कमळ फुलले!
Wednesday, March 07, 2012 AT 03:45 AM (IST) मुंबई - 'जनमताचा आदर करीत' ठाणे महानगरपालिकेच्या महापौरपदाच्या निवडणुकीत सर्वांत जास्त जागा जिंकणाऱ्या शिवसेनेला सशर्त पाठींबा देण्याच्या मनसेप्रमुख राज ठाकरे यांच्या भूमिकेने
भाजपाचे कमळ फुलले आहे! राज यांच्या भूमिकेमुळे राज्याच्या राजकारणातील भविष्यकालीन समीकरणे बदलणार आहेत. 2014 च्या विधानसभा निवडणुकीत विरोधकांना
सत्तापालटासाठी संधी प्राप्त होईल, अशी आशा भाजप नेत्यांना वाटत आहे. "याचसाठी
केला होता अट्टाहास, मनसेशी मनोमिलन व्हावे' ही भाजपाची भूमिका असली तरी शिवसेना यात अडसर ठरत होती. काही दिवसांपूर्वीच नाशिकमध्ये मनसेला पाठिंबा देण्यावरून भाजपचे नेते शिवसेनाप्रमुख बाळासाहेब ठाकरे यांच्याकडे विचारणा करण्यास गेले होते. त्यावेळी बाळासाहेबांनी "सत्तेसाठी भलत्या सलत्या बिळात
शिरू नका' असा सल्ला या नेत्यांना दिला होता. तरीही भाजपचे नेते हिरमुसले नव्हते. भाजपस शिवसेनेशी काडीमोड घेऊन मनसेबरोबर घरोबा कोणत्याही परिस्थितीत करायचा नव्हता आणि नाही. मात्र मनसेसोबत जेथे शक्‍य होईल तेथे संधान साधता आले तर आपल्या पथ्यावरच पडेल ही आशा भाजपच्या नेत्यांनी सोडली नव्हती. त्यांच्या या आशेला ठाण्यातील वातावरण आणि परिस्थितीने मदत केली. ठाण्यात शिवसेना क्रमांक एकवर असली तरी महापौर पदाचा जादूई आकडा पार करण्यासाठी सेनेला बाहेरच्या रसदीचा गरज होती. त्यावेळी भाजपाच्या नेत्यांनी राज ठाकरे यांच्या बरोबरचे "मधूर' संबंध वापरत महायुती-मनसेमधील मनोमिलनामधील अंतर "ठाणे पॅटर्न'च्या निमित्ताने कमी केल्याचे बोलले जाते. त्यामुळे "राज ठाकरे यांची आजची भूमिका केवळ एक पाऊल पुढे येण्याची नसून ती
झेप आहे', ही बोलकी प्रतिक्रीया भाजपच्या एका नेत्याने व्यक्‍त केली. मनसेसोबत
आघाडी करावी, हा भाजपश्रेष्ठींचा मनसूबा आता गुपित राहिलेला नाही, असे पक्षात बोलले जाते. शिवसेना-भाजपा-रिपाई-मनसे हा चतुष्कोन 2014 मध्ये विधानसभेच्या निवडणुकीत राज्यात सत्तापालटासाठी हमखास उपयोगी पडेल याची खात्री भाजपच्या नेत्यांना आहे. शिवसेना, भाजपा आणि मनसे या पक्षांनी आपली बलस्थाने, ताकद ओळखून आघाडीचा सामना केला तर त्याचा फायदा सर्वांनाचा होणार
आहे. या अर्थाने हा चतुष्कोन होणे किती गरजेचे आहे, याचे व्यावहारीक गणितही या नेत्याने सांगितले. विधानसभेच्या सुमारे 100 जागांवर मनसेची मते प्रभाव पाडू शकतात. ही वस्तूस्थिती आमच्या जोडीदाराने जाणून घेतली तर "कार्याध्यक्षांना' महायुतीचा आताचा त्रिकोण हा चौकान करण्यात काहीही वावगे
वाटणार नाही. तरच राज्यात आघाडी सरकारला आपण खाली खेचू शकतो, असे भाजपच्या
नेत्यांना वाटत आहे


text: आठवतय, आपण दोखे गोड स्वप्न रंगवत असताना,